Παρέμβαση του Νίκου Σοφιανού, μέλους του ΠΓ της ΚΕ του ΚΚΕ, στην ΕΡΤ1: Να θωρακιστεί το δημόσιο σύστημα Υγείας και να προστατευθούν οι εργαζόμενοι – energinews.gr\nΤην απαίτηση του ΚΚΕ να ληφθούν άμεσα μέτρα προστασίας των εργαζομένων\nαπό τον κορονοϊό εξέφρασε ο Νίκος Σοφιανός, μέλος του ΠΓ της ΚΕ του\nΚόμματος μιλώντας το πρωί της Τρίτης 24 Μάρτη στην ΕΡΤ1.\nΥπογράμμισε πως δεν μπορεί να υπάρχουν δύο μέτρα και δύο σταθμά, δηλαδή\nνα εφαρμόζονται αυστηροί περιορισμοί αλλά εκατοντάδες εργαζόμενοι να\nσυνωστίζονται σε εργασιακούς χώρους ο ένας δίπλα στον άλλο ή να υπάρχει\nσυνωστισμός στα ίδια τα νοσοκομεία.\nΟ Νίκος Σοφιανός τόνισε πως θα πρέπει να παρθούν πίσω οι απολύσεις που\nέγιναν από την 1η Μάρτη έως τις 18 Μάρτη, να επιταχθεί ο ιδιωτικός\nτομέας της Υγείας και να απεγκλωβιστούν οι πρόσφυγες και οι μετανάστες\nπου είναι συνωστισμένοι στα άθλια hot spots. Επίσης, σημείωσε πως\nυπάρχει κόσμος που ανταποκρίνεται στην πρωτοβουλία της ΚΝΕ για\nεθελοντική προσφορά των αποφοίτων και των τελειόφοιτων φοιτητών της\nΙατρικής και της Νοσηλευτικής στη μάχη κατά της πανδημίας.\n«Πρέπει να θωρακιστεί το δημόσιο σύστημα υγείας, πρέπει να γίνουν\nχιλιάδες προσλήψεις. Δεν μπορούμε να δεχθούμε ότι οι 2.000 προσλήψεις\nπου είχαν ανακοινωθεί από τον Ιούλιο είναι η απάντηση σε αυτή την\nπανδημία. Πρέπει συγκεκριμένα μέτρα να παρθούν, να προστατευθεί ο\nπληθυσμός, και ιδιαίτερα στους εργασιακούς χώρους», ανέφερε.\nPrevious post:ΑΝΑΚΟΙΝΩΣΗ ΤΟΥ ΠΓ ΤΗΣ ΚΕ ΤΟΥ ΚΚΕ ΓΙΑ ΤΗΝ ΕΠΕΤΕΙΟ ΤΟΥ 1821\nNext post:Συνέντευξη του Νίκου Καραθανασόπουλου, κοινοβουλευτικού εκπροσώπου του ΚΚΕ, στον ρ/σ ΣΚΑΪ: Χρειάζονται μέτρα προστασίας στους εργασιακούς χώρους


Ιταλική Κουζίνα: “Less is more”! - Iciao\nΚατηγορία: Ιταλική Κουζίνα: “Less is more”!\nΆραγε υπάρχει μεγαλύτερη ευτυχία από μία γνήσια ιταλική πίτσα ή ένα πιάτο ζυμαρικών με εξαιρετικά υλικά; Η απάντηση είναι αρνητική, αφού αγαπάμε την ιταλική κουζίνα ένα κλικ παρακάτω από τη μητρική μας, γι’ αυτό και δεν δυσκολευόμαστε να τη βρούμε στα σοκάκια της Αθήνας!\nΠολλοί είμαστε λάτρεις της ιταλικής κουζίνας, με μερικούς να ξέρουν να τη μαγειρεύουν στις δικές τους κουζίνες, άλλοι να την απολαμβάνουν στα ιταλικά ristorante της Αθήνας ή ακόμα και στη street food εκδοχή της και άλλοι να επιλέγουν να τη γευτούν επιτόπου, ταξιδεύοντας στην Ιταλία. Η αλήθεια είναι ότι η όμορφη γειτονική χώρα είναι πολύ κοντά μας και στο χάρτη, αλλά και στην κουλτούρα. Μάλιστα, αν κοιτάξεις γύρω σου θα βρεις στοιχεία της, χωρίς να το καταλάβεις. Στο στυλ, στον καφέ, στις διατροφικές μας συνήθειες, στις βέσπες στους δρόμους. Θα έχεις ακούσει ότι το βασικό στοιχείο της ιταλικής κουλτούρας είναι το φαγητό- ή μάλλον καλύτερα-το καλό φαγητό, το οποίο κρίνεται πάντα με αυστηρότητα. Και το φαγητό δεν λείπει ποτέ από τις καθημερινές συζητήσεις των ανθρώπων(άλλο ένα στοιχείο που μας θυμίζει Ελλάδα). Οι Ιταλοί έχουν αυτή την παράδοση που έχουμε κι εμείς όσον αφορά τα οικογενειακά τραπέζια. Μαζεύονται μια συγκεκριμένη ώρα σχεδόν κάθε μέρα, είτε στο σπίτι τους, είτε έξω στα εστιατόρια, στρώνουν τραπεζομάντηλο, σερβίρουν το φαγητού, αναλύουν το πιάτο και επαινούν τον chef και ξεκινούν συζητήσεις. Και για τους Ιταλούς είναι δύο τα βασικά συστατικά που διαμορφώνουν και τελειοποιούν ένα καλό πιάτο: η απλότητα και η ποιοτική πρώτη ύλη, ή αλλιώς το γνωστό “less is more”.\nΈνα από τα main πιάτα της ιταλικής κουζίνας, το οποίο γνωρίσαμε εμείς οι Έλληνες στη δεκαετία των 70s μαζί με τα burgers, είναι η πίτσα. Και τα δύο fast-food ήρθαν σε εμάς πρώτα μέσω της Αμερικάνικης κουζίνας, ενώ τότε την πίτσα την έψηναν σε ταψί με αρκετό λάδι και την ονόμαζαν special (τι σου θυμίζει;). Από τότε μέχρι και σήμερα, στη χώρα δεν μας έλειψε αυτό το φαγητό με new entries ιταλικά μαγαζιά να ανοίγουν στην Αθήνα, μικρά στέκια να γίνονται σταθερές αξίες στο κέντρο και εστιατόρια να προσφέρουν ένα ολοκληρωμένο ιταλικό menu, με την ιταλική λεπτή ζύμη και το ξυλόφουρνο να αποτελούν τον κανόνα και όχι την εξαίρεση.\nΗ σύγχρονη πίτσα γεννήθηκε το 1889, όταν η βασίλισσα Margherita Teresa Giovanni, επισκέφθηκε τη Νάπολη. Τότε, ο ιδιοκτήτης μιας ταβέρνας, κλήθηκε να προετοιμάσει ένα ειδικό πιάτο για να τιμήσει την βασίλισσα. Είχε, λοιπόν, την ιδέα να δημιουργήσει μια πίτσα με ντομάτες, μοτσαρέλα και βασιλικό, με συστατικά που τα χρώματά τους παραπέμπουν σε αυτά της ιταλικής σημαίας.\nΒέβαια, υπάρχουν και άλλα ιταλικά πιάτα, που έχουμε “υιοθετήσει” και έχουμε ενσωματώσει στη δική μας γαστρονομία κάνοντας ακόμα και πειράματα στις ήδη υπάρχουσες συνταγές. Σίγουρα τα ζυμαρικά και η πίτσα είναι το Α και το Ω για ένα τραπέζι, αλλά οι σπεσιαλιτέ δεν περιορίζονται μόνο εκεί. Ένα γνήσιο «ρωμαϊκό» γεύμα, αποτελείται από 4 ή 5 πιάτα, που ξεκινούν με ένα antipasto(ορεκτικό), το πρώτο πιάτο (ζυμαρικά), το δεύτερο πιάτο (κρέας ή ψάρι), επιδόρπιο και ποτό. Και τέλος, όλα αυτά τα πεντανόστιμα γεύματα κλείνουν με έναν και μοναδικό τρόπο: με ένα αρωματικό σκέτο espresso σε κάποιο espresso bar, στα όρθια.\nΤώρα, που έμαθες όλες τις βασικές πληροφορίες και έχεις μία ευρύτερη εικόνα για την ιταλική κουζίνα, είσαι έτοιμος να περάσεις στην πράξη και να δοκιμάσεις μερικά από τα πιο νόστιμα πιάτα στα εστιατόρια που σου προτείνουμε εδώ, στο iCiao. Εστιατόρια που ακολουθούν πιστά το ιταλικό menu, την αυθεντικότητα της ναπολιτάνικης πίτσας που φτιάχνεται σε ξυλόφουρνο, τις λαχταριστές μακαρονάδες, το ριζότο, ιταλικά επιδόρπια, drinks και πολλά ακόμα που θα σε κάνουν να αναφωνήσεις… “Miracolo”!\n25 Οκτωβρίου 2021 22:12\nΙταλικό Εστιατόριο Άρωμα Ιταλίας στην περιοχή Καμίνια. Στο BARBARESCO, ο chef patron, Ιωάννης Σπαχίου, ήρθε να επανασυστήσει την Ιταλική κουζίνα, παρουσιάζοντας τις παραδοσιακές της γεύσεις. Στο μενού του βρίσκουμε pasta, […]\n25 Οκτωβρίου 2021 22:09\nΑν είσαι λάτρης της πίτσας, το La Casa θα γίνει το νέο σου “σπίτι”. Εκεί θα βρεις τη γνήσια ιταλική πίτσα, αργής ωρίμανσης 72 ωρών, που θα ξετρελάνει τον ουρανίσκο […]\n25 Οκτωβρίου 2021 13:04\nΜια Ιταλίδα από τον Πειραιά με αυθεντικές ιταλικές γεύσεις και πολυτέλεια παλιού αρχοντικού θα τρελάνει ακόμα και τον πιο απαιτητικό ουρανίσκο. Πλούσιο menu με εκλεκτές γαστρονομικές προτάσεις και ένας χώρος […]\n5 Οκτωβρίου 2021 15:31\nΑπό τους πρόποδες της Ιταλίας μέχρι την όμορφη περιοχή της Δροσιάς, το Amici Miei Restaurant είναι η κατάλληλη επιλογή για κάθε pizza lover. Ένα μαγαζί με ανάλαφρο και φιλόξενο περιβάλλον, […]\nΑυθεντικές ιταλικές γεύσεις που ικανοποιούν κάθε απαιτητικό ουρανίσκο με την συνοδεία υπέροχης μουσικής. Στον Τροβαδούρο θα απολαύσετε ξεχωριστά γεύματα υψηλής ποιότητας με άρωμα Ιταλίας.. Η αυθεντική ιταλική κουζίνα παίρνει σάρκα […]


ΚΡΑΣΙ ΑΦΡΩΔΕΣ MALTESER BRUT SEKT 2006 ΛΕΥΚΟ 750 ML - ΛΕΥΚΑ ΚΡΑΣΙΑ-ΠΑΓΚΟΣΜΙΟΣ ΑΜΠΕΛΩΝΑΣ | Plus4u\nΚΡΑΣΙ ΑΦΡΩΔΕΣ MALTESER BRUT SEKT 2006 ΛΕΥΚΟ 750 ML\n"Optimus quisque" μπορεί να μεταφραστεί ως " απλά το καλύτερο ".\nΓια σχεδόν 900 έτη είναι το ρητό για την κυρίαρχη διαταγή των ιπποτών του Vross της Μάλτας. Από το 1969 η οινοποιία Lenz moser παράγει σε αυτό το κτήμα 48 εκταρίων των καλύτερων αμπελώνων Mailberg.\nΟι σημαντικότερες ποικιλίες σταφυλιών είναι τα παραδοσιακά αυστριακά σταφύλια, όπως Gruner Veltliner (20 εκτάρια), και Blauer Zweigelt (9 εκτάρια). Καλιεργούνται επίσης Chardonnay, Sauvignon Blanc, Cabernet - sauvignon, Merlot και pinot noir, Όλα αυτά βρίσκουν το ιδανικό μικρόκλιμα.\nΤα κρασιά της οινοποιίας του κάστρου των ιπποτών της Μάλτας είναι διαθέσιμα μόνο σε περιορισμένη ποσότητα και κάθε μπουκάλι φέρει έναν μεμονωμένο αριθμό. Το συγκεκριμένο αφρώδες κρασί είναι φρέσκο στο στόμα φρούτώδες ντελικάτο και κομψό. Ένα μοναδικό κρασί από τους αμπελώνες Mailberg.\nΟργανοληπτικά χαρακτηριστικά Το συγκεκριμένο αφρώδες κρασί είναι φρέσκο στο στόμα φρούτώδες ντελικάτο και κομψό. Ένα μοναδικό\nΠοικιλίες Gruner Veltliner, Chardonnay, και Pinot Noir\nΠαραγωγός Lenz Moser\nΠεριοχή Malteser Ritterorden\nΑμπελώνες Από το 1969 η οινοποιία Lenz moser παράγει σε\nΚΡΑΣΙ ΑΦΡΩΔΕΣ MALTESER BRUT SEKT 2006 ΛΕΥΚΟ 7...\nΚΡΑΣΙ ΑΦΡΩΔΕΣ MALTESER BRUT SEKT 2006 ΛΕΥΚΟ 750 ML 142001514 LENZ MOSER LENZ MOSER ΚΡΑΣΙ ΑΦΡΩΔΕΣ MALTESER BRUT SEKT 2006 ΛΕΥΚΟ 750 ML


Διαχείριση εξερχόμενων εγγράφων ακαδημαϊκής μονάδας | Κέντρο IT ΑΠΘ\nΑρχική » Διαχείριση εξερχόμενων εγγράφων ακαδημαϊκής μονάδας\nΔιαχείριση εξερχόμενων εγγράφων ακαδημαϊκής μονάδας\nΣτον οδηγό αυτό περιγράφεται η διαδικασία πρωτοκόλλησης εξερχόμενου εγγράφου. Πληροφορίες για την περίπτωση Αιτήματος Ακαδημαϊκής Μονάδας προς άλλη Μονάδα του ΑΠΘ αναφέρονται στον οδηγό Αίτημα Ακαδημαϊκής Μονάδας σε άλλη Μονάδα του ΑΠΘ.\nΚλήση φόρμας πρωτοκόλλησης.\nΣυμπλήρωση στοιχείων πρωτοκόλλου.\nΣυμπλήρωση σχετικών ή συνημμένων εγγράφων.\nΔημιουργία ακριβούς αντίγραφου.\nΕκτύπωση στοιχείων πρωτοκόλλου στο έγγραφο.\nΑντικατάσταση πεδίων σε έγγραφο MS-Office.\nΚλήση φόρμας πρωτοκόλλησης\nΕπιλέγουμε τη φόρμα «Εξερχόμενα Μονάδας» με χρήση του μενού που εμφανίζεται στο δεξί κλίκ.\nΉ εναλλακτικά, με εμφάνιση λίστας φορμών αρχειοθέτησης και χρήση του σχετικού συνδέσμου.\nΣτην περίπτωση κατά την οποία το έγγραφο έχει αποσταλεί για πρωτοκόλληση από χρήστη της μονάδας ή τον Πρόεδρο του τμήματος, μέσω ηλεκτρονικής δρομολόγησης, οι ενέργειες πραγματοποιούνται στη σχετική λίστα.\nΣυμπλήρωση στοιχείων πρωτοκόλλου\nΕμφανίζεται η φόρμα αρχειοθέτησης, με προσυμπληρωμένα τα στοιχεία της μονάδας και του χρήστη.\nΣτην περίπτωση κατά την οποία το έγγραφο έχει δρομολογηθεί για πρωτοκόλληση από χρήστη της μονάδας, συμπληρώνεται αυτόματα ο συντάκτης.\nΑν το σύστημα δεν εντοπίσει ψηφιακή υπογραφή, επιλέγεται αυτόματα το πεδίο «Χειρόγραφη υπογραφή»\nΟ χρήστης της γραμματείας πρέπει να συμπληρώσει κατ’ ελάχιστον τα υποχρεωτικά πεδία.\nΕιδικότερα όσον αφορά «Αποδέκτες» και «Κοινοποιήσεις», μπορούμε να επιλέξουμε πιέζοντας το «φακό», μια από τις προκαθορισμένες πηγές του πεδίου:\nΑν το έγγραφο απαντά σε ένα εισερχόμενο, συμπληρώνει το πεδίο «Απαντά σε»\nΜετά τον παραπάνω ορισμό, μέσω των κατάλληλων πλήκτρων, επιτυγχάνεται η προβολή της φόρμας πρωτοκόλλου ή του εγγράφου στο οποίο απαντά το εισερχόμενο.\nΣυμπλήρωση σχετικών ή συνημμένων εγγράφων\nΜπορούμε να εισάγουμε συνημμένα μέσω της σχετικής καρτέλας.\nΉ και να συσχετίσουμε το έγγραφο με ένα ήδη πρωτοκολλημένο.\nΟι συγκεκριμένες ενέργειες πραγματοποιούνται στην περίπτωση κατά την οποία το έγγραφο θα πρωτοκολληθεί στη μονάδα και όχι στο Τ.Π.Δ.\nΣτην περίπτωση κατά την οποία έχει υπογράψει ήδη ο Πρόεδρος της ακαδημαϊκής μονάδας, ο επιλέγουμε ως κατάσταση εγγράφου:\n«Προς διεκπεραίωση» , αν πρέπει να αποσταλεί εκτός ΣΗΔΕ,\n«διεκπεραίωση», αν θα αποσταλεί αποκλειστικά μέσω ΣΗΔΕ\nΣτην συνέχεια πιέζουμε το πλήκτρο «Αρχειοθέτηση» και το έγγραφο λαμβάνει μοναδικό αριθμό πρωτοκόλλου Α.Π.Θ.\nΑν το έγγραφο σημειώθηκε ως «διεκπεραιωμένο» ή «προς διεκπεραίωση», το έγγραφο δρομολογείται αυτόματα στους παραλήπτες εντός ΣΗΔΕ.\nΣε αντίθετη περίπτωση, εμφανίζεται αυτόματα η οθόνη επιλογής του υπογράφοντα του ακριβούς αντιγράφου.\nΠροεπιλογή του συστήματος είναι ο διοικητικός προϊστάμενος της μονάδας, αλλά δίνεται η δυνατότητα επιλογής και άλλων ροών (βάσει της τοποθέτησης του χρήστη) όπως του προέδρου της μονάδας (όπου αυτό εφαρμόζεται).\nΗ διαδικασία ολοκληρώνεται με την πίεση του πλήκτρου «Εκκίνηση ροής εργασίας» και το έγγραφο αποστέλλεται για υπογραφή στο αρμόδιο ρόλο.\nΣτην περίπτωση κατά την οποία το έγγραφο δεν περιλαμβάνει ψηφιακή υπογραφή, δημιουργείται αυτόματα ακριβές αντίγραφο και τίθεται σαν έκδοση του αρχικού.\nΕκτύπωση στοιχείων πρωτοκόλλου στο έγγραφο\nΣτην περίπτωση κατά την οποία το έγγραφο περιλαμβάνει ψηφιακή υπογραφή, αλλά δεν είναι σε μορφή MS-WORD δημιουργείται αυτόματα αντίγραφο το οποίο περιλαμβάνει τα στοιχεία πρωτοκόλλησης και τίθεται αυτόματα σαν έκδοση του αρχικού.\nΑντικατάσταση πεδίων σε έγγραφο MS-Office\nΣτην περίπτωση κατά την οποία το έγγραφο έχει προέλθει από template του ms -office, θα τοποθετηθούν αυτόματα στη θέση των κατάλληλων πεδίων o αριθμός πρωτοκόλλου και η ημερομηνία πρωτοκόλλησης. (Η ονομασία των πεδίων θα είναι FLD2 για τον αριθμό πρωτοκόλλου, FLD4 για την ημερομηνία πρωτοκόλλου και FLD37 για το λεκτικό «ΑΚΡΙΒΕΣ ΑΝΤΙΓΡΑΦΟ»).


Η Apple παρουσίασε τα νέα μοντέλα σε laptop και tablet, και είναι πανέμορφα!\nHome / #protoeteis / #techfreak / Η Apple παρουσίασε τα νέα μοντέλα σε laptop και tablet, και είναι πανέμορφα!\nΤα νέα μοντέλα υπολογιστών και tablet αναμένονται στα καταστήματα στις 7 Νοεμβρίου.\nΣε εκδήλωση, στο κτίριο όπερας της Ακαδημίας Μουσικής του Μπρούκλιν της Νέας Υόρκης (μια μάλλον ασυνήθιστη επιλογή για την αμερικανική εταιρεία), η Apple έκανε ένα δεύτερο γύρο προϊοντικών ανακοινώσεων, μετά από εκείνες που είχαν προηγηθεί τον Σεπτέμβριο, για τα νέα iPhones και Apple Watches. Τα νέα μοντέλα υπολογιστών και tablet αναμένονται στα καταστήματα στις 7 Νοεμβρίου.\nO μικρός φορητός υπολογιστής MacBook Air\nΤο iPad Pro\nΤον Ιούλιο η εταιρεία είχε ανακοινώσει το χειρότερο τρίμηνο πωλήσεων Mac, από το 2010 (πτώση 13% έναντι του αντίστοιχου τριμήνου του 2017, ενώ οι πωλήσεις iPad είχαν οριακή αύξηση 1%). Το ερώτημα είναι κατά πόσο τα νέα -και ακριβότερα- μοντέλα θα βοηθήσουν την Apple να αυξήσει τις πωλήσεις Mac και iPad.\n← Previous Story Η εισβολή της τεχνητής νοημοσύνης στον χώρο της μουσικής\nNext Story → Η νέα καινοτομία της Samsung που θα «φάει» λάχανο το iPhone


Αρχική ΔΙΑΦΟΡΑ ΣΥΝΤΑΓΕΣ Μπακαλιάρος πλακί με πατάτες!\nΚλασική συνταγή ο μπακαλιάρος πλακί στο φούρνο, άλλοτε με πατάτες και άλλοτε μόνο με τα κρεμμύδια. Κυρίως χειμωνιάτικο πιάτο, νόστιμο, υγιεινό, πλήρες, και καθόλου δύσκολο. Μπορούμε να χρησιμοποιήσουμε κλασικό μπακαλιάρο αφού τον ξαρμυρίσουμε, ή κατεψυγμένο που είναι ήδη ξαρμυρισμένος.\nΑν ο μπακαλιάρος μας θέλει ξαρμύρισμα τον ξαρμυρίζουμε όπως περιγράφεται\nεδώ. Καθαρίζουμε από τα λέπια τα κομμάτια του, αλλά δεν χρειάζεται να βγάλουμε την πέτσα (αν δεν μας αρέσει την αφαιρούμε στο πιάτο ή στο σερβίρισμα).\nΚόβουμε σε φέτες τα κρεμμύδια και τα βάζουμε μαζί με το ελαιόλαδο σε κατσαρόλα να μαραθούν ελαφρά. Προσθέτουμε τα σκόρδα και λίγο νεράκι για να μη τσιγαριστούν και βαρύνουν το φαγητό μας. Αφού βράσουν κανένα δεκάλεπτο προσθέτουμε τις ντομάτες και μετά από λίγο το μαϊντανό. Αλατίζουμε ελάχιστα (γιατί πάντα ο μπακαλιάρος κρατά αλάτι) και προσθέτουμε το πιπέρι.\nΑφήνουμε να βράσουν άλλα 10-15 λεπτά. Ωστόσο, καθαρίζουμε τις πατάτες, τις πλένουμε και τις κόβουμε σε στρογγυλές φέτες πάχους 1-1,5 cm. Τις αλατίζουμε ελάχιστα και τις στρώνουμε σε ταψάκι (σε μια στρώση κατά προτίμηση). Απλώνουμε πάνω τους το μπακαλιάρο και περιχύνουμε με τη σάλτσα. Προσθέτουμε αρκετό νεράκι, να είναι στο ίδιο ύψος σχεδόν με τις πατάτες ώστε να έχουν αρκετά υγρά οι πατάτες μας για να βράσουν.\nΣτο ενδιάμεσο μετακινούμε λίγο τις πατάτες με ένα πιρούνι για να μη πιάσουν στο ταψί (δεν ανακατεύουμε). Σερβίρεται ζεστό αλλά και σε θερμοκρασία δωματίου.\nΠροηγούμενο άρθροΦωτιά σε σπίτι στην Αρτέμιδα\nΕπόμενο άρθροΣτους δρόμους της Αρτέμιδας και των Σπάτων οι αλατιέρες (εικόνες)


Βιβλιοποντικας: Απριλίου 2017\nΟΛΟΙ/ΕΣ ΤΗΝ ΠΡΩΤΟΜΑΓΙΑ ΣΤΗΝ ΚΑΜΑΡΑ, ΩΡΑ 10.00 π.μ.\n0 σχόλια Αναρτήθηκε Παρασκευή, Απριλίου 28, 2017\nΗ φετινή Πρωτομαγιά βρίσκει τον λαό αλυσοδεμένο στη φυλακή της ΕΕ, του ΔΝΤ και των δανειστών - ληστών. Δούλο του 21ου αιώνα, με στρατιές ανέργων, απλήρωτων εργαζομένων, προσωρινά εργαζόμενων, με δουλειά για ένα κομμάτι ψωμί - χωρίς δικαιώματα\nΗ επίθεση που δεχόμαστε είναι ιστορικής σημασίας. Καταργούνται δικαιώματα δεκαετιών, επιστρέφουμε στον εργασιακό μεσαίωνα, φτιάχνουν έναν απάνθρωπο κόσμο για τα παιδιά μας. Απαιτείται ενωμένος, παλλαϊκός αγώνας διαρκείας, με απεργίες και διαδηλώσεις για να ανατρέψουμε αυτή την πολιτική, για να μην μας στείλουν 200 χρόνια πίσω. Στις συνθήκες αυτές, οι ηγεσίες των ΓΣΕΕ/ΑΔΕΔΥ με διαφορετικό τρόπο, όχι μόνο δεν μπόρεσαν να ανταποκριθούν στοιχειωδώς στις απαιτήσεις της περιόδου, αλλά έγινε εμφανέστερο σε ευρύτερες μάζες εργαζομένων, η υποταγή της συνδικαλιστικής γραφειοκρατίας και η υπονόμευση των αγώνων, πράγμα που τους φέρνει σε σύγκρουση με τις ανάγκες της εργαζόμενης πλειοψηφίας. Μπροστά σε αυτή την κατάσταση δεν μας μένει άλλος δρόμος από το να πάρουμε την κατάσταση στα χέρια μας. Να οικοδομήσουμε μέσα στα σωματεία μας την αγωνιστική ταξική ενότητα των εργαζομένων. Με αγώνες στα χέρια των ίδιων των εργαζόμενων. Για να πάρουμε πίσω ότι μας πήραν και να διεκδικήσουμε τον πλούτο που παράγουμε.\nΚαλούμε κάθε εργαζόμενο, που θέλει να παλέψει για να ανατραπεί η βάρβαρη πολιτική, στην ταξική συγκέντρωση της Πρωτομαγιάς στην Καμάρα. Καλούμε σε συσπείρωση στους χώρους δουλειάς, με συνελεύσεις και ταξική ενότητα, με συντονισμό των ταξικών και αγωνιστικών σωματείων και συλλογικοτήτων, με αιτήματα και δράση που εμπνέουν τους εργαζόμενους και σπάνε το κλίμα των «κινήσεων διαμαρτυρίας» και τις άσφαιρες ντουφεκιές.\nΑΜΕΣΗ ΑΠΕΡΓΙΑΚΗ ΚΛΙΜΑΚΩΣΗ ΕΝΑΝΤΙΑ ΣΤΗ 2η αξιολόγηση. Κόντρα στην υποταγή, τον εργοδοτικό και κυβερνητικό συνδικαλισμό της ήττας, αλλά και τις κομματικοκεντρικές λογικές που είναι αναποτελεσματικές στις μεγάλες μάχες που έχουμε μπροστά μας.\n· Κάτω τα νέα μέτρα και η βάρβαρη πολιτική κυβέρνησης – ΕΕ – ΔΝΤ – εργοδοσίας\nΕτικέτες Απεργία, Πρωτομαγιά, Σωματείο Υπαλλήλων Βιβλίου και Χάρτου νομού Θεσσαλονίκης\n0 σχόλια Αναρτήθηκε Παρασκευή, Απριλίου 07, 2017\n0 σχόλια Αναρτήθηκε Δευτέρα, Απριλίου 03, 2017\nΑπό την περασμένη εβδομάδα τα Public στην Θεσσαλονίκη ξεκίνησαν νέο κύκλο απολύσεων στο πλαίσιο “εξυγίανσης της εταιρείας”. Μέσα στο Μάρτιο οι εργαζόμενοι περάσαν αξιολόγηση και έγινε αλλαγή διεύθυνσης του καταστήματος. Το αποτέλεσμα ήταν ακόμα πιο εντατικοί ρυθμοί δουλειάς, τρομοκρατία και απολύσεις.\nΟι δύο απολυμένοι συνάδελφοι πέρασαν αξιολόγηση, στην οποία αναφέρθηκε η χαμηλή απόδοση τους και χωρίς καμία προειδοποίηση μία εβδομάδα μετά απολύθηκαν! Κάθε πρωί μετά το άνοιγμα του καταστήματος οι εργαζόμενοι λαμβάνουν email με τον ημερήσιο στόχο, ο οποίος ποτέ δε πέφτει κάτω από 40.000 ευρώ! Σε μία περίοδο νεκρή για την αγορά ο παραπάνω στόχος είναι τουλάχιστον ανέφικτος, αλλά για τα αφεντικά στα public υπεύθυνοι είναι οι εργαζόμενοι που “δεν φρόντισαν να επικοινωνήσουν τις προσφορές στους πελάτες”. Φυσικά το εργασιακό κάτεργο των public είναι γνωστό καθώς πρωτοπορεί στην εφαρμογή του εργασιακού μεσαίωνα και του καταναλωτικού κανιβαλισμού.\nΟι απολύσεις στα Public είναι προκλητικές για τους εργαζομένους της, οι οποίοι έχουν κυριολεκτικά ξεζουμιστεί όλα αυτά τα χρόνια: υπερωρίες, κυριακάτικη εργασία (μάλιστα 5ωρο, ώστε να μην παίρνουν το επιπλέον ρεπό που δικαιούνται και την προβλεπόμενη προσαύξηση), απάνθρωπα καθεστώτα «αξιολόγησης» των ατομικών πωλήσεων, καλλιέργεια ανταγωνιστικού κλίματος, πληρωμή ελλειμμάτων των ταμείων από την τσέπη. Οι δύο πιο πρόσφατες απολύσεις αφορούσαν μια υπάλληλο που σε μια μέρα θα συμπλήρωνε ένα χρόνο στην εταιρία και άρα θα δικαιούταν αποζημίωση και η δεύτερη εργαζόμενο που που σε λίγο καιρό θα έκλεινε τριετία και επομένως αύξηση στις αποδοχές του.\nΕίναι πάγια τακτική της εταιρείας να απολύει τους εργαζομένους της άνευ λόγου και αιτίας λίγο πριν το χρόνο ή πριν διασφαλίσουν κάποια προσαύξηση. Με αυτή τη πρακτική η εταιρεία όχι μόνο “γλιτώνει” τα ελάχιστα για αυτήν χρήματα αποζημιώσεων αλλά κυρίως κάμπτει την αντίσταση στην εργοδοτική αυθαιρεσία λόγω της συνεχούς ανακύκλωσης των εργαζομένων. Από το 2012 τα public προβαίνoυν σταθερά σε απολύσεις, μειώσεις μισθών, εντατικοποίηση -έως εξαντλήσεως- των υπαλλήλων , αξιοποίηση δωρεάν εργασίας μέσω προγραμμάτων voucher, με αποτέλεσμα να έχει βγάλει τεράστια κέρδη από την εξευτελιστικά φθηνή εργασία των συναδέλφων μας.\nΑυτός ο κύκλος των «φθηνών προσλήψεων» και «απολύσεων όταν βρεθεί ο ακόμα πιο φθηνός στη συνέχεια» είναι το επαναλαμβανόμενο μοτίβο με το οποίο η επιχείρηση Public έχει οικοδομήσει την αλυσίδα της στην Ελλάδα. Γι’ αυτό ακριβώς δε διστάζει να δείξει τι σημαίνει για την «Αγορά» ο όρος «ομαδικές απολύσεις» και πώς μπορεί μια κερδοφόρα επιχείρηση να χρησιμοποιεί το νομικό οπλοστάσιο που διαμόρφωσαν όλες οι μνημονιακές κυβερνήσεις.\nΩς Σωματείο Υπαλλήλων Βιβλίου – Χάρτου Θεσσαλονίκης καλούμε κάθε συνάδελφο και συναδέλφισσα στα Public να επικοινωνήσει μαζί μας. Να μη δεχθεί αδιαμαρτύρητα τις απολύσεις, τη δική του ή των άλλων συναδέλφων. Να μη βιαστεί να υπογράψει την απόλυση-καταδίκη του. Μόνος του ο καθένας οδηγείται ως πρόβατο προς σφαγή. Αντίθετα, ο συλλογικός αγώνας μπορεί να πετυχαίνει νίκες ακόμα και σήμερα όπως αυτός που δίνουμε εδώ και 3 χρόνια, ως σωματείο μαζί με ένα ευρύ δίκτυο αλληλεγγύης για την υπεράσπιση της κυριακάτικης αργίας. Μετά από αλλεπάλληλες απεργίες σε κάθε Κυριακή με ανοιχτά μαγαζιά, με απεργιακούς αποκλεισμούς και διαδηλώσεις πετύχαμε μια πρώτη σημαντική νίκη με την απόφαση του ΣτΕ που έβαλε φρένο στα σχέδια των μεγάλων εμπορικών αλυσίδων (τα Public είναι μια από αυτές) για ολοκληρωτική κατάργηση της αργίας. Μόνο με συλλογικό αγώνα μπορούμε να ανατρέψουμε τον εργασιακό μεσαίωνα.\nΤο Σωματείο είμαστε όλοι εμείς. Η αλληλεγγύη είναι η δική μας συνταγή στις απολύσεις και στην ελαστικοποίηση των σχέσεων εργασίας. Με όλα τα μέσα συνδικαλιστικής δράσης αλλά και τα αντίστοιχα νομικά/θεσμικά θα παλέψουμε για το δίκιο μας. Τα εργατικά συμφέροντα μπροστά! Καμία ανοχή στις απολύσεις! Ας συσπειρωθούμε – Ας επικοινωνήσουμε με το Σωματείο!\nΣΩΜΑΤΕΙΟ ΥΠΑΛΛΗΛΩΝ ΒΙΒΛΙΟΥ-ΧΑΡΤΟΥ ΘΕΣΣΑΛΟΝΙΚΗΣ Τηλ.Επικοινωνίας:6972310995 E-mail: bxthess@gmail.com\nhttp://bibliopontikas.blogspot.gr Επιθεώρηση Εργασίας:Πρ.Κορομηλά 51, τηλ.2310225943


Wi-Fi 6: Η Νέα Ασύρματη Δικτύωση Και Γιατί Είναι Σημαντική | LifeSteps.gr\nΑρχική / Τεχνολογία / Wi-Fi 6: Η Νέα Ασύρματη Δικτύωση Και Γιατί Είναι Σημαντική\n(Ψήφοι: 6. Βαθμολογία: 4.50 στα 5)\nΤο 2019 έρχεται το Wi-Fi 6 Certified, ένα ασύρματο πρότυπο νέας γενιάς που είναι ταχύτερο του 802.11ac. Εκτός από υψηλότερες ταχύτητες μεταφοράς δεδομένων, θα μας παρέχει και καλύτερες επιδόσεις σε περιοχές με συμφόρηση από πολλές συνδεδεμένες συσκευές. Στο άρθρο θα δούμε τι είναι η νέα ασύρματη δικτύωση υψηλής απόδοσης και γιατί έχει σημασία στο σπίτι και σε περιβάλλοντα με έντονη ασύρματη δραστηριότητα.\nΠοια είναι η γνώμη σας για το Wi-Fi 6?\nΑκούγεται ίσως παράξενο, αλλά το το Wi-Fi διακρίνεται από αριθμούς έκδοσης. Ακόμη και οι παλαιότερες εκδόσεις Wi-Fi, όπως το "802.11n", έχουν μετονομαστεί σε φιλικά προς το χρήστη ονόματα, όπως "Wi-Fi 4."\nΈτσι, η Wi-Fi Alliance ονόμασε το νέο πρωτόκολλο ασύρματης σύνδεσης που στην ουσία είναι το 802.11ax, ως Wi-Fi 6, για να μην χαθούμε στην μετάφραση.\nWi-Fi 1 ή αλλιώς 802.11b, που κυκλοφόρησε το 1999\nWi-Fi 2 (802.11a) που επίσης κυκλοφόρησε το 1999\nWi-Fi 3 (802.11g), που κυκλοφόρησε το 2003\nWi-Fi 4 (802.11n), που κυκλοφόρησε το 2009\nWi-Fi 5 (802.11ac), που κυκλοφόρησε το 2014\nWi-Fi 6, η νέα έκδοση, γνωστή και ως 802.11ax. Είναι προγραμματισμένη να λειτουργήσει το 2019\nΤο Wi-Fi 6 προσφέρει βελτιώσεις και νέες δυνατότητες που επιτρέπουν στις ασύρματες συσκευές να λειτουργούν πιο αποτελεσματικά, παρέχοντας την ικανότητα, την κάλυψη, και την απόδοση που απαιτούν οι χρήστες. Ακόμη και σε περιβάλλοντα με πολλές συνδεδεμένες συσκευές.\nΥψηλότερους ρυθμούς μετάδοσης δεδομένων.\nΠιο συγκεκριμένα, το 802.11ax τα επιτυγχάνει όλα αυτά μέσω της αποτελεσματικότερης κωδικοποίησης δεδομένων. Αυτό έχει ως αποτέλεσμα τη μέγιστη απόδοση με υψηλότερους ρυθμούς δεδομένων και αυξημένη χωρητικότητα.\nΑκόμα, το Wi-Fi 6 έχει διαβαθμιστεί ώστε να υποστηρίζει ταχύτητες μεταφοράς μέχρι 10 Gb/s, οι οποίες είναι τέσσερις έως δέκα φορές πιο γρήγορες από το ισχύον πρότυπο.\nΣτις ημέρες μας, έχουμε τουλάχιστον ένα smartphone συνδεδεμένο σε ένα ασύρματο δίκτυο στο σπίτι, συχνά και ένα laptop. Το δίκτυο μπορεί εύκολα να επιβαρυνθεί όταν χρησιμοποιούμε επιπλέον μια Smart TV, ένα tablet, και άλλες ασύρματες συσκευές.\nΠρόκειται για ένα σύνηθες πρόβλημα στο Wi-Fi 5 διότι, ενώ ο router επικοινωνεί ταυτόχρονα με όλες αυτές τις συσκευές, αυτές δεν μπορούν να ανταποκριθούν ταυτόχρονα και με την ίδια απόδοση.\nΓια να λύσει αυτό το πρόβλημα, το Wi-Fi 6 χρησιμοποιεί μια βελτιωμένη έκδοση πολλαπλών χρηστών γνωστή ως MU-MIMO, που επιτρέπει στις συσκευές να ανταποκρίνονται ταυτόχρονα στο σημείο ασύρματης πρόσβασης.\nΤο κυριότερο ατού είναι η υποστήριξη OFDMA (Ορθογώνια Πολυπλεξία Διαίρεσης Συχνοτήτων), η οποία εφαρμόζεται και στην τεχνολογία LTE. Ουσιαστικά, το 802.11ax υλοποιεί μια ποικιλία δυνατοτήτων που τις έχει δανειστεί από το LTE.\nΤο OFDMA είναι ένα σχήμα διαμόρφωσης, το οποίο επιτρέπει ταυτόχρονη μετάδοση δεδομένων από πολλούς χρήστες. Επιπλέον, μειώνει την καθυστέρηση, ενισχύοντας την απόδοση των συσκευών στο Wi-Fi.\nΤο τελικό αποτέλεσμα είναι να επιτρέπει σε έως και 30 συσκευές ταυτόχρονα, να μοιραστούν τα δεδομένα με τις ίδιες ταχύτητες, χωρίς κάποια να υστερεί έναντι της άλλης.\nΈτσι, θα απολαμβάνουμε αύξηση της χωρητικότητας με λιγότερες παρεμβολές και υψηλότερες ταχύτητες μεταφοράς δεδομένων. Με άλλα λόγια, μια πιο ισχυρή εμπειρία χρήστη στην ψυχαγωγία μας, αλλά και για το σπίτι.\nΤα δίκτυα Wi-Fi 6 υπόσχονται επίσης χαμηλότερη κατανάλωση ενέργειας. Έτσι, οι συνδεδεμένες συσκευές μας, συμπεριλαμβανομένων και των έξυπνων οικιακών συσκευών και του Internet of Things (IoT), θα έχουν μεγαλύτερη αυτονομία, σε σχέση με αυτήν που είχαν με το ισχύον πρότυπο Wi-Fi 5.\nΓια παράδειγμα, όταν το router επικοινωνεί με μια ασύρματη συσκευή μας, το TWT μπορεί να ορίσει στη συσκευή πότε χρειάζεται το Wi-Fi και πότε όχι. Έτσι, θα εξοικονομεί ενέργεια, καθώς θα αναγνωρίζει πότε η συσκευή μπορεί να μπει άφοβα σε λειτουργία αναμονής.\nΤο νέο Wi-Fi 6 θα λύσει αυτό το συγκεκριμένο πρόβλημα. Η Wi-Fi Alliance αλλά και η Intel αναφέρουν ότι το Wi-Fi 6 θα πολλαπλασιάσει τη μέση ταχύτητα στη συσκευή μας σε περιοχές με συμφόρηση στο δίκτυο.\nΌταν το Wi-Fi 6 κυκλοφορήσει πλήρως, οι προδιαγραφές του θα είναι συμβατές με τα προηγούμενα πρότυπα. Θα ενσωματώνει τόσο τα 2.4GHz όσο και τα 5GHz μαζί με την τελική επέκταση αυτού του φάσματος, ώστε να συμπεριλάβει ζώνες σε 1GHz και 6GHz όταν θα είναι διαθέσιμες.\nΗ Wi-Fi Alliance αναμένει ότι το πρότυπο θα οριστικοποιηθεί και θα κυκλοφορήσει μέσα στο 2019. Ήδη αρκετές εταιρείες έχουν κυκλοφορήσει τα νέα router που που τροφοδοτούνται με τσιπ της Broadcom και είναι συμβατά με το πρότυπο Wi-Fi 6.\nΗ TP-Link, για παράδειγμα, ανακοίνωσε τα μοντέλα Archer AX6000 και Archer AX11000. Το ίδιο έκανε και η Netgear με δύο router που ξεχωρίζουν από τον ιδιαίτερο σχεδιασμό τύπου stealth fighter.\nΩστόσο, παρότι τα νέα router διαφημίζουν ήδη την τεχνολογία 802.11ax, το Wi-Fi 6 δεν είναι διαθέσιμο εδώ και τώρα. Επίσης, δεν υπάρχουν ακόμα διαθέσιμες φορητές συσκευές με υποστήριξη Wi-Fi 6.\nΜε άλλα λόγια, για να έχουμε όλα τα οφέλη του Wi-Fi 6 στο κινητό μας, δεν θα χρειαστούμε μόνο ένα ασύρματο router. Θα χρειαστούμε και ένα smartphone που υποστηρίζει το Wi-Fi 6.\nΓια παράδειγμα, αν συνδέσουμε ένα laptop που υποστηρίζει μόνο Wi-Fi 5 στο δρομολογητή που έχει πιστοποίηση Wi-Fi 6, η συγκεκριμένη σύνδεση θα λειτουργεί μόνο με Wi-Fi 5. Ωστόσο, το router μπορεί να παρέχει ταυτόχρονα το νέο πρότυπο στο συμβατό κινητό μας.\nΣε γενικές γραμμές, το Wi-Fi έχει σχεδιαστεί ώστε να είναι συμβατό προς τα πίσω. Αν έχουμε Wi-Fi 6router, θα είναι συμβατό με συσκευές Wi-Fi 5 κ.ο.κ.\nΟι συσκευές με το νέο πρότυπο θα χρησιμοποιούν ένα εικονίδιο στην οθόνη για να προσδιορίσουν τη δημιουργία της σύνδεσης δικτύου. Έτσι, η συσκευή θα εμφανίζει ένα εικονίδιο σήματος που συνοδεύεται από τον αριθμό 6, υποδεικνύοντας μια σύνδεση Wi-Fi 6.\nΣε ό,τι αφορά τη χώρα μας, θα δούμε το νέο πρότυπο στο τέλος του 2019, ή στις αρχές του 2020.\nΣε όλα τα συμβατά router, o κατασκευαστής θα έχει τοποθετήσει σε εμφανές σημείο το λογότυπο “Wi-Fi 6 Certified". Έτσι, δεν χρειάζεται να ψάχνουμε στα εγχειρίδια ή στα ψιλά γράμματα της συσκευής για να δούμε αν πράγματι πρόκειται για το 802.11ax.\nΔεν χωρά αμφιβολία ότι το νέο πρότυπο Wi-Fi Certified 6 αποτελεί τo μέλλον της ασύρματης δικτύωσης. Αν θέλετε να μοιραστείτε την γνώμη σας για τα Wi-Fi 6, μπορείτε να μας γράψετε στα σχόλια.\nPrevious Post: « Εποχιακές Εκπτώσεις: Τι Πρέπει Να Προσέχουμε Πριν Τις Αγορές\nNext Post: Leasing Αυτοκινήτου: Ποιους Ωφελεί Η Μακροχρόνια Μίσθωση »


Έλαμψε (ξανά) το άστρο του Μπαράλες\nΜε τον... μόνιμο σκόρερ Χερόνιμο Μπαράλες να βρίσκει ξανά δίχτυα, ο Αστέρας Τρίπολης επικράτησε με 1-0 της ΑΕΛ και βρέθηκε στο -1 από την 5η θέση στην Super League 1 - Με το «αριστερό» το ντεμπούτο του Φέστα στον πάγκο της Λάρισας\nMVP: Ο Μπαράλες. Ο Αστέρας πέτυχε 1 γκολ και έφτιαξε στο ματς μία «καθαρή» ευκαιρία. Ο Αργεντινός στράικερ ήταν εκείνος που βρήκε δίχτυα και δημιούργησε τη φάση του Καπίγια.\nΣτο ύψος του: Ο Σίτο. Ο Ισπανός ήταν ο μεσοεπιθετικός των γηπεδούχων που πήρε τις περισσότερες πρωτοβουλίες.


Ο Κολοσσός τη χρονιά 2009-10 - www.12sports.gr\n10:00 | Σαβ 18 Απρ, 2020\nΤη σεζόν 2009-10 ο Κολοσσός συνεργάστηκε για δεύτερη χρονιά με τον Γιάννη Σφαιρόπουλο, φτάνοντας στην καλύτερη επίδοσή της στη μέχρι τότε πορεία της στην Α1 Κατηγορία, αφού τερμάτισε στην έκτη θέση. Οι υποχρεώσεις του Κολοσσού ξεκίνησαν όπως πάντα από το Κύπελλο Ελλάδος και ειδικότερα από την 1η αγωνιστική της Β' Φάσης. Δεν κατάφερε να ξεπεράσει το εμπόδιο των Ικάρων Σερρών, από τους οποίους ηττήθηκε εκτός έδρας με σκορ 75-62, ξεκινώντας με το αριστερό τη σεζόν.\nΣτο πρωτάθλημα της Α1 Κατηγορίας, ο Κολοσσός ολοκλήρωσε τις αγωνιστικές του υποχρεώσεις για την κανονική περίοδο στην 6η θέση της βαθμολογικής κατάταξης, έχοντας συλλέξει 14 νίκες και 12 ήττες. Στη συνέχεια έλαβε μέρος στη διαδικασία των πλέι-οφ, όπου αντιμετώπισε την ομάδα του Αμαρουσίου. Ωστόσο οι «κιτρινόμαυροι» κέρδισαν με 87-68 στον Άγιο Θωμά και με 87-72 στο «Βενετόκλειο», παίρνοντας το εισιτήριο για την ημιτελική φάση.\nΚορυφαίος σκόρερ για το σύλλογο και δεύτερος για το σύνολο του πρωταθλήματος αναδείχθηκε ο Αμερικανός Λανς Χάρις (374 πόντοι σε 26 αγώνες, 14,38 κατά μ.ο.). Επίσης διακρίθηκαν ο Σερβοβόσνιος Σάσα Βασίλιεβιτς (284 πόντοι σε 25 αγώνες, 11,36 κατά μ.ο.) και ο Αμερικανός Ρόμπερτ Ντοζίερ (241 πόντοι σε 26 αγώνες, 9,27 κατά μ.ο.). Ο Ντοζίερ είχε επιπλέον την τρίτη καλύτερη επίδοση στη συλλογή τιμπάουντ στο σύνολο των αθλητών της Α1 Κατηγορίας, ενώ ο Κώστας Χαρίσης είχε τη δεύτερη καλύτερη επίδοση στη στατιστική κατηγορία των κοψιμάτων.\nΤο 12sports σας θυμίζει την ομάδα της σεζόν 2009-10… Για να «παινέψουμε λίγα τα γένια μας», η τριγωνική φωτογράφιση που έκανε εκείνη τη σεζόν ο Χάρης Ζαμπετούλας βρήκε πολλούς μιμητές σ’ όλη την Ελλάδα. Στην κορυφή λοιπόν είναι ο Γιάννης Σφαιρόπουλος και αριστερά με τη σειρά οι: Τζον Έντουαρντς, Ρόμπερτ Ντόζιερ, Αντώνης Ασημακόπουλος, Κώστας Κούστας, Σπύρος Παντελιάδης, Άγγελος Τσάμης, Αλέξανδρος Αυγενικός, Γιώργος Δανάς και Μιχάλης Κουταλιανός (βοηθός προπονητή). Από αριστερά: Κώστας Χαρίσης, Σωτήρης Μανωλόπουλος, Βασίλης Λιβησιανός, Λανς Χάρις, Θοδωρής Ζάρας, Νίκος Παππάς, Αλέξανδρος Αγγελάκος, Σάσα Βασίλιεβιτς και Βενέτης Θωμίδης


BofA Merrill Lynch: Αν συνεχιστεί η κόντρα με την Κομισιόν… η Ιταλία θα υποβαθμιστεί σε junk\nΔευτέρα 08/10/2018 - 15:43\nΤελευταία τροποποίηση στις 11/10/2018 - 00:59\nΜια σύγκρουση με την Ευρώπη δεν θα βοηθούσε καθόλου την αίσθηση της αγοράς προς την Ιταλία\nΗ αντίδραση της αγοράς και η πίεση από τους Ευρωπαίους πιθανότατα σταδιακά θα αναγκάσει την ιταλική κυβέρνηση σε μια πιο συνετή δημοσιονομική πορεία, εκτιμά η Bank of America Merrill Lynch, η οποία θέτει το ερώτημα για το μέχρι σε ποιο σημείο η χώρα θα αντέξει την επιδείνωση των τιμών των περιουσιακών στοιχείων.\nΟι πρόσφατες εξελίξεις μας δείχνουν ότι δεν είμαστε ακόμα εκεί.\nH ιταλική κυβέρνηση συμφώνησε να διατηρήσει τον στόχο για το έλλειμμα στο 2,4% του ΑΕΠ για το 2019 και να το μειώσει στο 2,2% για το 2020 και στο 2% για το 2021.\nΩστόσο, σύμφωνα με τους κανόνες της ΕΕ, η Ιταλία πρέπει να βελτιώσει τη δημοσιονομική της θέση κατά 0,5% του ΑΕΠ ετησίως, προκειμένου να επιτύχει τον μεσοπρόθεσμο στόχο για μηδενικό διαρθρωτικό έλλειμμα, σχολιάζουν οι αναλυτές.\nH Ιταλία απέτυχε να βελτιώσει τη δημοσιονομική της θέση τα τελευταία πέντε χρόνια.\nΉδη ο προϋπολογισμός του 2018 βρέθηκε σε κίνδυνο σημαντικής απόκλισης από την απαιτούμενη προσαρμογή, με την ΕΕ να ζητά από τη Ρώμη, «διόρθωση» της τάξης του 0,3% του ΑΕΠ, η οποία βέβαια δεν εφαρμόστηκε.\nΣύμφωνα λοιπόν με τους αναλυτές της Bank of America τα σχέδια της ιταλικής κυβέρνησης παραβιάζουν ξεκάθαρα τους κανόνες της ΕΕ και μια μικρή μείωση στον στόχο για το 2020-2021 δεν πρόκειται να αντιμετωπίσει το πρόβλημα.\nΑυτό αποτελεί επομένως μια πηγή σοβαρής ανησυχίας.\nΒέβαια, η Bank of America θέτει και μία ακόμη παράμετρο στην εν λόγω διαμάχη.\nΟποιαδήποτε πίεση από την Ευρωπαϊκή Επιτροπή θα μπορούσε ενδεχομένως να οδηγήσει σε νέα κριτική για την ΕΕ και τα θεσμικά της όργανα που θα είναι πολιτικά επικίνδυνα στο πλαίσιο των ευρωεκλογών του επόμενου έτους.\nΚαι μια σύγκρουση με την Ευρώπη δεν θα βοηθούσε καθόλου την αίσθηση της αγοράς προς την Ιταλία, συνεχίζοντας να ασκεί πιέσεις στις τιμές των περιουσιακών στοιχείων.\nΟι υποβαθμίσεις πιθανόν να έρθουν...\nJP Morgan: Καθοριστικό σημείο για την επιβίωση της ιταλικής κυβέρνησης, το spread στις 400 μονάδες βάσης\nΚαθοριστικό ρόλο για την επιβίωση της ιταλικής κυβέρνησης, θα παίξουν οι 400 μονάδες βάσης για το spread των ιταλικών ομολόγων, προειδοποιεί η JP Morgan.\n«Το βασικό μας σενάριο είναι ότι η κυβέρνηση θα αντέξει τουλάχιστον έως τις ευρωεκλογές.\nΩστόσο, μια πιο αρνητική αντίδραση σε συνδυασμό με πιο αδύναμη ανάπτυξη και αύξηση της απασχόλησης θα μπορούσε να προκαλέσει κυβερνητική κρίση από τις αρχές του 2019» επισημαίνεται σε σχετική ανάλυση της JP Morgan.\nΑπό την πλευρά του, πάντως, ο αντιπρόεδρος της ιταλικής κυβέρνησης, Matteo Salvini, απάντησε αρνητικά όταν ρωτήθηκε εάν η κυβέρνηση θα αλλάξει πολιτική σε περίπτωση που το spread φτάσει στις 400 μονάδες βάσης.\nH Norges Bank το μεγαλύτερο κρατικό fund στον κόσμο στηρίζει την Ιταλία αρκεί να μην χάσει το investment grade - Γιατί δεν αγοράζει Ελλάδα;\nΗ Norges Bank Investment Management από την Νορβηγία το μεγαλύτερο κρατικό fund στον κόσμο αναφέρει ότι στηρίζει την Ιταλία.\n«Είμαστε μακροπρόθεσμοι επενδυτές στην Ιταλία δεκαετίες και πιθανόν να είμαστε και για τις επόμενες γενιές.\nΔεν κάνουμε βραχυπρόθεσμες κινήσεις και οι πολιτικές κρίσεις δεν επηρεάζουν το χαρτοφυλάκιό μας\nΤα υπό διαχείριση assets της Norges Bank Investment Management ξεπερνούν το 1 τρισεκ. ευρώ.\nΣτα τέλη του 2017, η Norges Bank Investment Management , που ιδρύθηκε το 1990, είχε επενδυτικές θέσεις 11,3 δισεκατομμύρια δολάρια σε μετοχές 127 ιταλικών εταιρειών και 5,9 δισεκατομμύρια δολάρια κρατικών ομολόγων και 17 εταιρικών ομολόγων.\nΗ εμπιστοσύνη στην Ιταλία, θα διατηρηθεί εφόσον παραμένει «σε επενδυτικό βαθμό» ή investment grade ή βαθμολογία από ΒΒΒ- και υψηλότερα.\nΤο νορβηγικό Ταμείο το οποίο ουσιαστικά διοικείται από την Νορβηγική Κεντρική Τράπεζα δεν σχεδιάζει να ρευστοποιήσει ιταλικά ομόλογα.\nΟ μόνος κίνδυνος είναι εάν η Ιταλία υποχωρήσει κάτω από το όριο της επενδυτικής βαθμίδας όπως για παράδειγμα στην Ελλάδα.\nΗ Ελλάδα επειδή βαθμολογείται ως junk bond - ομόλογα σκοπίδια - δεν μπορεί να επενδύσει η Norges Bank ούτε σε κρατικό, αλλά ούτε και σε εταιρικό ελληνικό χρέος.\nΟι επενδυτικοί κανόνες για τις χώρες και τις εταιρείες που χαρακτηρίζονται junk bond είναι προφανώς διαφορετικοί όχι μόνο για την "Norges" αλλά και για όλους τους διεθνείς επενδυτές.\nΗ Ιταλία είναι, επικίνδυνα κοντά στην βαθμολογία junk bond απέχει δύο κλίμακες και μια κλίμακα με βάση τον κινεζικό οίκο Dagong.\nΗ Norges το 2008 είχαμε μερίδιο 30-40% σε μετοχές και 60-70% σε ομόλογα, σήμερα τα ποσοστά αντιστράφηκαν με τα δύο τρίτα του χαρτοφυλακίου σε μετοχές και το υπόλοιπο μεταξύ ομολόγων και ακίνητης περιουσίας».\nΕπειδή γενικά πιστεύουμε ότι είναι καλύτερο να κατέχει ένας επενδυτής μετοχές) παρά ομόλογα.\nΟι επενδύσεις σε ιταλικές μετοχές συνέχισαν να αυξάνονται σταθερά, από 8 σε πάνω από 11 δισεκ. δολάρια μέσα σε ένα χρόνο.\nΤα τελευταία δέκα χρόνια, τα περιουσιακά στοιχεία που διαχειρίζεται η Norges Bank Investment Management έχουν τετραπλασιαστεί, με ένα χαρτοφυλάκιο που αποτελείται πλέον από 9 χιλιάδες εταιρείες σε εβδομήντα χώρες.\nΑπό την ημέρα της ίδρυσής της, η Norges Bank Investment Management έδωσε στη Νορβηγία μέσες ετήσιες αποδόσεις σχεδόν 6% σε ονομαστικές τιμές, περίπου 4% σε πραγματικούς όρους (χωρίς τον πληθωρισμό και το κόστος διαχείρισης).\nΗ Norges Bank Investment Management έχει επενδύσει σε 127 ιταλικές εταιρίες στο χαρτοφυλάκιο στα τέλη του 2017, στην Enel (1,1 δισ. ευρώ), στην Unicredit (985 εκατ. ευρώ), στην Eni (858 εκατ. ευρώ), στην Intesa Sanpaolo (742 εκατ.), σρην Generali 650 εκατ. και στην Juventus στην Ferrari στον όμιλο Luxottica κ.α.\nΗ Norges Bank Investment Management δεν διαθέτει κρατικά ομόλογα σκουπίδια.\nΓια τα εταιρικά και κρατικά ομόλογα, ωστόσο, η "Norges" διαθέτει μια ομάδα περίπου εξήντα διαχειριστών χαρτοφυλακίων που μοιράζονται τους δέκα κύριους επενδυτικούς τομείς.\nΔευτέρα 08/10/2018 - 15:43\t(Τελευταία τροποποίηση στις 11/10/2018 - 00:59 )


Β Ι Β Λ Ι Ο Κ Α Φ Ε: Γιέρζι Κοζίνσκι, “Το βαμμένο πουλί”\nΠώς ανδρώνεται ένα παιδί και πόση βία μπορεί ν' αντέξει; Και πώς ο πόλεμος ωριμάζει αφύσικα τον άνθρωπο, τον πετά σ' ένα ημιρεαλιστικό περιβάλλον και τον γδύνει από κάθε απλή ανθρώπινη αίσθηση του κόσμου;\n“Το βαμμένο πουλί”\nΓεννήθηκε Πολωνός το 1933. Επέζησε μικρό παιδί από τον Δεύτερο Παγκόσμιο Πόλεμο και μετεγκαταστάθηκε στις USA. Έγραψε στα αγγλικά και το παρόν βιβλίο είναι μια λογοτεχνική αναπαράσταση των παιδικών περιπετειών του στα δύσκολα χρόνια του πολέμου.\nΗ ιστορία εξελίσσεται σαν ένα παραμυθένιο σκληρό story που δεν προκαλεί ιλίγγους. Μια ύπαιθρος σαν βγαλμένη από τον άχρονο κόσμο. Ένα παιδί που δίνεται σε άλλη οικογένεια για να γλιτώσει. Η ζωή όμως του επιφυλάσσει σειρά γολγοθάδων και ανατροπών. Ένα Bildungsroman που μπλέκει τον πόλεμο και την προσωπική ιστορία του μικρού Πολωνοεβραίου συγγραφέα;\nΚι εκεί που όλα κυλάνε ομαλά κι αναμενόμενα έρχεται το πρώτο shock. Ώς τότε ο μικρός αλλάζει σπίτια και οικογένειες, μαθαίνει πολλά μυστικά, μαθαίνει να επιβιώνει, μαθαίνει τα χούγια των ξενιστών του και συμπορεύεται μαζί τους. Όλα στο πλαίσιο μιας φυσιολογικής σκληρότητας. Και τότε ο Kosinski χτυπά αλύπητα. Ο μυλωνάς στο σπίτι του οποίου ζει ο μικρός βγάζει με ένα πιρούνι τα μάτια ενός ζευγολάτη με την εντύπωση ότι κοιμάται με τη γυναίκα του… Είκοσι σελίδες μετά οι γυναίκες του χωριού επιτίθενται στη Lyudmila, που φέρεται στη χαζομάρα της σαν ζώο και πηγαίνει με τους άντρες του χωριού, χωρίς αιδώ… Είκοσι σελίδες μετά οι παρτιζάνοι πιάνουν τον σιδερά με την οικογένειά του και τους δένουν πάνω στο κάρο, ξεσκίζοντάς τους με το μαστίγιο…\nΕκεί που πας να συνηθίσεις μια επίπεδη ιστορία, ο Kosinski σε πετά στα τάρταρα. Η ζωή είναι σκληρή από τα παιδικά χρόνια. Ο πόλεμος δεν είναι ιστορία από ταινία. Η βία είναι συστατικό στοιχείο της καθημερινότητας, ειδικά σε κοινωνίες όπου η δύναμη του ισχυρού ή της μάζας οριοθετεί τον τρόπο ζωής των κατοίκων. Μήπως παράλληλα όλη αυτή η σκληρότητα απορρέει από τη φαντασία, από την παραμορφωμένη οπτική γωνία ενός παιδιού που βλέπει τα πάντα αιματηρά και θανατερά; Ούτως ή άλλως η παιδική ψυχή κηλιδώνεται φρικτά από όσα ζει και μας μεταφέρει όλη αυτή την ανθρώπινη βαρβαρότητα με φωτογραφικούς όρους.\nΣυγκρατώ μια σκηνή ακόμα. Ένας κρατούμενος γεμάτος αίματα βρίσκει μπροστά του έναν αξιωματικό των SS. Κι ο μικρός βλέπει απ’ τη μια την κατακρεουργημένη μορφή του ενός, την ελεεινή του όψη, τα αίματα, τα εξαρθρωμένα μέλη, το παραμορφωμένο πρόσωπό του κι απ’ την άλλη το άψογο παρουσιαστικό του άλλου, την ατσαλάκωτη όψη του, τα φρέσκα ρούχα και τις γυαλισμένες μπότες του, και μένει έκθαμβος. Ο κρατούμενος ψιθυρίζει ένα “κτήνος” κι ο αξιωματικός διατάζει την εκτέλεσή του. Η άρια ομορφιά βγάζει την πιο αδυσώπητη βία!\nΑφού το έργο αποδίδει αυτοβιογραφικά βιώματα, το τέλος αναμενόμενα είναι αίσιο. Ο μικρός πρωταγωνιστής ξαναβρίσκει τους γονείς του και όλα τελειώνουν με τον πιο ευτυχή τρόπο. Μέχρι εκεί όμως χάρηκα το φρικώδες ταξίδι, τις περιπέτειες και τα βάσανά του. Χάρηκα, φυσικά, την περιπέτεια της γραφής να τα αποδώσει, όσο κι αν ρίγησα σε πολλά σημεία του έργου.\n> Ο Γιέρζι Κοζίνσκι (1933-1991) γεννήθηκε στην Πολωνία. Εβραϊκής καταγωγής, κατάφερε να διασωθεί από το ολοκαύτωμα και εγκαταστάθηκε στις ΗΠΑ το 1957, όπου και έζησε ως την αυτοκτονία του, το 1991. Θεωρείται ένας από τους σημαντικότερους σύγχρονους αμερικανούς συγγραφείς. Μεταξύ των διακρίσεων που έλαβε για το έργο του συγκαταλέγονται: το βραβείο για το Καλύτερο Ξένο Βιβλίο στη Γαλλία ("Το βαμμένο πουλί"), το Εθνικό Βραβείο Βιβλίου των ΗΠΑ ("Steps"), ενώ για το σύνολο του έργου του τιμήθηκε με το βραβείο του Εθνικού Ιδρύματος Γραμμάτων και Τεχνών των ΗΠΑ. Επί χρόνια δίδασκε αγγλικά στα Πανεπιστήμια Πρίνστον και Γέιλ, ενώ ήταν ενεργό μέλος ανθρωπιστικών οργανώσεων.


Ζέμαν: Πολύ καλός ο Ταχτσίδης | Οι Σαλταρισμένοι\nΖέμαν: Πολύ καλός ο Ταχτσίδης\n2:57 μ.μ. Kmaris Κανένα σχόλιο\n«Είχε σωστές ενέργειες και γρήγορη σκέψη»\nΠολύ ικανοποιημένος με το ντεμπούτο του Παναγιώτη Ταχτσίδη έμεινε ο Ζντένεκ Ζέμαν. Ο προπονητής της Ρόμα μιλώντας στο «Roma Channel» έκανε μια μικρή ανάλυση του φιλικού αγώνα της ομάδας του κόντρα στη Ζάγκλιεμπε Λούμπιν και εξήρε τον Έλληνα ποδοσφαιριστή.\nΤο πρώτο φιλικό παιχνίδι της Ρόμα επί Αμερικανικού εδάφους έληξε με απόλυτη επιτυχία. Η νίκη με 4-0 επί των Πολωνών της Ζάγκλιεμπε Λούμπιν άφησε ικανοποιημένο τον προπονητή των Ρωμαίων, Ζντένεκ Ζέμαν. Αυτό, όμως, που άρεσε περισσότερο στον Βοημό ήταν η απόδοση του Παναγιώτη Ταχτσίδη.\n«Ο Ταχτσίδης έπαιξε πολύ καλά, είχε σωστές ενέργειες και γρήγορη σκέψη. Όταν κουράστηκε υπέπεσε σε μερικά λάθη. Αλλά είναι καταπονημένος, όπως και η υπόλοιπη ομάδα, οπότε αυτά τα λάθη συγχωρούνται. Τουλάχιστον σε αυτή τη φάση», δήλωσε ικανοποιημένος ο Ζέμαν.\nΓια την ομάδα, γενικότερα, είπε. «Στο πρώτο ημίχρονο προσπαθήσαμε να επιτεθούμε. Κάναμε αρκετά λάθη στις μεταβιβάσεις, αλλά αυτό δεν με ενοχλεί τώρα. Αυτό που κοιτάω είναι η επιθετική νοοτροπία και με αυτή έμεινα ευχαριστημένος. Στο δεύτερο ημίχρονο οι παίκτες μου έπαιξαν με ατομικές ενέργειες, αλλά για αυτό φταίει η κούραση.»\nΣε ερώτηση που αφορούσε την άμυνα, που παραδοσιακά είναι το αδύνατο σημείο των ομάδων του Ζέμαν, ο προπονητής της Ρόμα τόνισε. «Μας ταλαιπώρησαν λίγο, αλλά ήταν φιλικό παιχνίδι, τίποτα παραπάνω. Υπάρχουν, πάντως, πολλά περιθώρια βελτίωσης και από την άμυνα.»


Honda CB1000R 2021: Σε δύο εκδόσεις (Video)\nH ναυαρχίδα της σειράς Neo Sports Café διαφοροποιείται από το μοντέλο που είδαμε για πρώτη φορά το 2018\nΟι αλλαγές στο CB1000R εντοπίζονται στους τομείς της τεχνολογίας και της εμφάνισης που έγινε περισσότερο επιθετική. Όπως αναμενόταν ο τετρακύλινδρος σε σειρά κινητήρας είναι συμβατός με τις προδιαγραφές Euro5.\nΤο 2018 το μεγάλο γυμνό της Honda, αποτίναξε τον χαρακτήρα streetfighter και έγινε μια μοτοσυκλέτα που συνδυάζει στο μοντέρνο με το ρετρό. Αποτελεί την κορωνίδα των Neo Sports Café που η Honda διαθέτει ακόμη σε 125, 300 και 650 κ.εκ.\nΕμφανισιακά οι αλλαγές είναι λίγες. Η πιο «τρανταχτή» είναι εμφάνιση του υποπλαίσιου, που έβγαλε από πάνω του τα πλαστικά που το κάλυπταν. Ο προβολέας είναι νέος, οι ζάντες διαθέτουν περισσότερα μπράτσα και τα αλουμινένια προστατευτικά του ψυγείου έχουν νέα σχεδίαση. Στην Black Edition κυριαρχεί παντού το μαύρο χρώμα, ενώ πάνω από τον προβολέα υπάρχει μια μικρή ζελατίνα. Το μεγαλύτερο νέο, το οποίο δεν αφορά μόνο την εμφάνιση, είναι η ύπαρξη μιας TFT οθόνης 5 ιντσών, που ενσωματώνει την τεχνολογία Honda Smartphone Voice Control που έχουμε δει ήδη στα νέα scooter της εταιρείας (Forza 750, Forza 350 και X-ADV).\nΗ τεχνολογία επιτρέπει στον αναβάτη μέσω της ενδοεπικοινωνίας του κράνους, με φωνητικές εντολές να ελέγχει σημαντικές λειτουργίες του smartphone τους, συμπεριλαμβανομένων κλήσεων, πλοήγησης, μουσικής και μηνυμάτων, μέσω μιας ειδικής εφαρμογής. Επιπλέον μπορεί να ελέγχει τις λειτουργίες και μέσω κουμπιών στο τιμόνι της μοτοσυκλέτας.\nΤα πίσω φλάς του CB1000R διαθέτουν τη λειτουργία έκτακτης ανάγκης (ESS). Σε περίπτωση απότομου φρεναρίσματος αναβοσβήνουν προειδοποιώντας για κίνδυνο τα οχήματα που ακολουθούν. Το σύστημα απενεργοποιείται μόνο του, μέσω αισθητήρων που «διαβάζουν» την ταχύτητα και την κλίση της μοτοσυκλέτας.\nΣύμφωνα με την Honda η μοτοσυκλέτα έχει κλίση προς τα εμπρός, ενισχύοντας έτσι το επιθετικό design, ενώ βάζει τον αναβάτη σε πιο σκυφτή θέση. Οι διαστάσεις και η γεωμετρία της μοτοσυκλέτας δεν έχει αλλάξει. Το μεταξόνιο είναι 1.455 χλστ. και το βάρος 212 κιλά. Η σέλα βρίσκεται στα 830 χλστ. Στις αναρτήσεις συναντάμε ρυθμιζόμενο ανεστραμμένο πιρούνι Showa τεχνολογίας Separate Function Fork Big Piston Fork και αμορτισέρ της ίδιας εταιρείας με προφόρτιση ελατηρίου και απόσβεση επαναφοράς.\nΤα φρένα αποτελούνται από δύο δίσκους 310 χλστ. μπροστά, με τετραέμβολες δαγκάνες ακτινικής στήριξης και έναν δίσκο 256 χλστ. πίσω, με διέμβολη δαγκάνα, που υποβοηθούνται από δικάναλο ABS.\nΟ τετρακύλινδρος σε σειρά κινητήρας αποδίδει 143,4 ίππους στις 10.500 σ.α.λ. και 10,6 kgm ροπής τις 8.250 σ.α.λ. Καμία αλλαγή σε σχέση με το απερχόμενο μοντέλο, παρ’ ότι στο νέο, το τετρακύλινδρο σύνολο πληροί τις προδιαγραφές Euro5. Για να γίνει αυτό, οι αισθητήρες «λάμδα» έχουν αντικατασταθεί με αισθητήρες Linear Air Flow (LAF).\nΤο Throttle By Wire (TBW) επιτρέπει στον αναβάτη τον μέγιστο έλεγχο του κινητήρα μέσω 3 προεπιλεγμένων τρόπων οδήγησης και 1 λειτουργίας USER, που διαχειρίζεται με κουμπιά από το αριστερό μέρος του τιμονιού και της οθόνης TFT.\nΥπάρχουν 3 επίπεδα ισχύος κινητήρα (P), φρένου κινητήρα (EB) και Honda Selectable Torque Control (HSTC). Το HSTC μπορεί επίσης να απενεργοποιηθεί. Οι τρόποι οδήγησης προσφέρουν διαφορετικούς συνδυασμούς κάθε παραμέτρου.\nΗ λειτουργία RAIN χρησιμοποιεί τη χαμηλότερη ρύθμιση ισχύος, μεσαία λειτουργία φρένου κινητήρα ενώ το HSTC παρεμβαίνει στο μέγιστο βαθμό. Τα χαμηλότερα επίπεδα παροχής ισχύος και ροπής εστιάζονται στις 3 πρώτες ταχύτητες.\nΗ λειτουργία STANDARD παρέχει τη μεσαία ρύθμιση ισχύος, HSTC και φρένου κινητήρα. Ομαλοποιεί την παροχή ισχύος στην πρώτη και δεύτερη σχέση, και χρησιμοποιεί παροχή ισχύος ένα επίπεδο κάτω από την λειτουργία SPORT, με μειωμένη ροπή.\nΤο SPORT χρησιμοποιεί την υψηλότερη απόδοση ισχύος και τα χαμηλότερα επίπεδα φρένου κινητήρα και HSTC για, μέγιστη ροπή και ισχύ.\nΗ λειτουργία USER επιτρέπει στον αναβάτη να επιλέξει μεταξύ των 3 ρυθμίσεων για κάθε παράμετρο και να αποθηκεύσει την επιλογή του για μελλοντική χρήση.


HomeΑύρα : : Απεντόμωση : : Τρωκτικά – Έντομα – Κατσαρίδες : : Μυρμήγκια\nΜπορούν να μεταφέρουν μικρόβια σε καθαρές περιοχές καθώς έρχονται από μακριά και πιθανόν να έχουν περάσει από απορρίμματα ή άλλες μολυσμένες περιοχές.\nΠολλές φορές κάνουν φωλιές σε ηλεκτρολογικούς πίνακες και δημιουργούν προβλήματα.\nΤα μυρμήγκια ανήκουν στην τάξη των Υμενοπτέρων. Υπάρχουν πολλά είδη που προκαλούν διάφορα προβλήματα σε αστικές περιοχές, με κυριότερα τα Monomorium pharaonis (μυρμήγκι του Φαραώ) και Lasius niger (μαύρο μυρμήγκι).\nΖουν σε οργανωμένες αποικίες. Οι φωλιές τους βρίσκονται σε κορμούς δέντρων ή έχουν την μορφή υπογείων θαλάμων στο έδαφος. Στην φωλιά ζουν οι βασίλισσες που γεννούν τα αυγά, οι εργάτες, οι προνύμφες, τα αρσενικά και οι οπλίτες (στρατιώτες). Είναι ολομετάβολα (υφίστανται πλήρη μεταμόρφωση), δηλαδή τα στάδια ανάπτυξής τους είναι αυγό-προνύμφη-νύμφη-ακμαίο. Η βασίλισσα είναι το μεγαλύτερο μυρμήγκι της φωλιάς και δεν βγαίνει ποτέ έξω.\nΗ βασίλισσα εμφανίζεται κατά τη διάρκεια της σμηνουργίας ως αναπαραγωγικό άτομο σμηνουργίας και για το λόγο αυτό, σε αυτό το στάδιο, φέρει πτέρυγες και πετά έξω από τη μητρική φωλιά. Κατά τη διάρκεια της σμηνουργίας, πολλά άλλα μυρμήγκια την ακολουθούν και χτίζουν μια νέα φωλιά με την νέα βασίλισσα. Αυτό γίνεται μόνο μια φορά το χρόνο σε κάθε φωλιά, κατά τους θερινούς μήνες.\nΕίναι μυρμήγκι με μικρό σώμα. Οι εργάτες έχουν μήκος 1,5–2mm και καφεκίτρινο χρώμα. Προτιμούν συνθήκες ζέστης και υγρασίας, γι’αυτό σε πολλές περιοχές περιορίζονται μέσα στα κτίρια. Έχουν πολλές βασίλισσες σε κάθε φωλιά. Οι εργάτες που αναζητούν τροφή αφήνουν την κύρια φωλιά με το γόνο, για να δημιουργήσουν περιφερειακές αποικίες όταν θεωρήσουν ότι απειλούνται. Συχνά «γεμίζουν» το κτίριο. Ο βιολογικός κύκλος του είδους αυτού δεν ξεπερνά τους δύο μήνες, ενώ οι βασίλισσες ζουν για αρκετά χρόνια.\nΟι εργάτες έχουν μήκος 2–5mm και σκούρο καφέ/μαύρο χρώμα. Τα μαύρα μυρμήγκια φτιάχνουν φωλιές σε εξωτερικούς χώρους, σε τοίχους, κάτω από πλακοστρώσεις κ.λ.π. Διανύουν μεγάλες αποστάσεις για τροφή και νερό και συνήθως εισέρχονται μέσα σε κατοικίες, όπου η καταπολέμησή τους είναι απαραίτητη μόνον όταν αποτελέσουν σοβαρό πρόβλημα. Ο βιολογικός κύκλος των εργατών κυμαίνεται από 50 έως και 70 ημέρες. Μία αποικία μαύρων μυρμηγκιών έχει μία μόνο βασίλισσα και μερικές χιλιάδες άτομα.


ΠΟΥ κορωνοϊός: Προειδοποιεί για επιτάχυνση της εξάπλωσης - Hellenic Voice\nΑρχική Κόσμος ΠΟΥ κορωνοϊός: Προειδοποιεί για επιτάχυνση της εξάπλωσης\nΠΟΥ κορωνοϊός: Προειδοποιεί για επιτάχυνση της εξάπλωσης\nΤη στιγμή που οι περισσότερες χώρες χαλαρώνουν τα περιοριστικά μέτρα ο ΠΟΥ τονίζει ότι η εξάπλωση του ιού επιταχύνεται.«Ένα εκατομμύριο κρούσματα καταγράφονται μόλις σε οκτώ ημέρες», ανέφερε σήμερα ο γενικός γραμματέας του Παγκόσμιου Οργανισμού Υγείας (ΠΟΥ) Τέντρος Αντανόμ Γκεμπρεεσούς.\n“Γνωρίζουμε ότι η πανδημία είναι κάτι περισσότερο από μια υγειονομική κρίση, είναι μια οικονομική, κοινωνική κρίση και σε πολλές χώρες πολιτική. Οι επιπτώσεις της θα είναι αισθητές επί δεκαετίες”, πρόσθεσε ο Τέντρος στη διάρκεια διαδικτυακής συνέντευξης Τύπου που οργανώθηκε από το Ντουμπάι. Η προειδοποίηση του επικεφαλής του ΠΟΥ έρχεται σε μια περίοδο που πολλές χώρες έχουν εισέλθει σε μια φάση χαλάρωσης των μέτρων περιορισμού με στόχο την επανεκκίνηση των οικονομιών τους, αναφέρει το ΑΠΕ\n«Επικίνδυνη η φάση της χαλάρωσης»\nΤην προηγούμενη εβδομάδα ο Τέντρος είχε χαρακτηρίσει “επικίνδυνη” αυτή τη νέα φάση, εκτιμώντας ότι, παρά την ανάγκη άρσης του lockdown, ο ιός εξακολουθεί “να εξαπλώνεται γρήγορα” και παραμένει “θανατηφόρος”. “Χρειάστηκαν περισσότεροι από τρεις μήνες για να καταγραφεί το πρώτο εκατομμύριο των κρουσμάτων. Το τελευταίο εκατομμύριο καταγράφηκε μόλις σε οκτώ ημέρες”, υπογράμμισε σήμερα.\nΟ επικεφαλής του ΠΟΥ κάλεσε επίσης τις κυβερνήσεις και τις κοινωνίες να προετοιμαστούν για μελλοντικές πανδημίες, οι οποίες ενδέχεται να ξεσπάσουν “σε οποιαδήποτε χώρα, ανά πάσα στιγμή και να σκοτώσουν εκατομμύρια ανθρώπους επειδή δεν είμαστε προετοιμασμένοι”. “Δεν γνωρίζουμε πού ούτε πότε θα εμφανιστεί η επόμενη πανδημία, όμως γνωρίζουμε ότι θα έχει φρικτές επιπτώσεις στον παγκόσμιο τρόπο ζωής και την οικονομία”, προειδοποίησε ο Τέντρος.\nΟι ΗΠΑ κρατάνε ακόμα τα θλιβερά πρωτεία\nΟι ΗΠΑ είναι η πλέον πληγείσα χώρα, με τουλάχιστον 119.959 θανάτους, ενώ ακολουθούν η Βραζιλία (50.617), η Βρετανία (42.632), η Ιταλία (34.634) και η Γαλλία (29.633). Ο νέος κοροναϊός έχει μολύνει περισσότερο από ένα εκατομμύριο ανθρώπους στη Βραζιλία, καθώς η Λατινική Αμερική είναι αυτή την περίοδο το επίκεντρο της πανδημίας με περισσότερους από 20.00 νεκρούς στο Μεξικό, 8.000 στο Περού και 1.000 στην Αργεντινή.\nΠροηγούμενο άρθροΡατσιστική επίθεση Περιστέρι: Πατέρας χτυπά συμμαθητή του παιδιού του\nΕπόμενο άρθροΕπενδυτικές ευκαιρίες στην ενημέρωση


Πέτρος Φιλιππίδης: Η ζωή είναι πιο σκληρή από τη Δικαιοσύνη | Athens Voice\n03.08.2021 | 08:38\nΣχόλιο του Κώστα Κυριακόπουλου με αφορμή την προφυλάκιση του Πέτρου Φιλιππίδη για έναν βιασμό και δύο απόπειρες βιασμού.\nΚάποιες φορές, τα φέρνει έτσι η ζωή και ο σιδερένιος θόρυβος που κάνει η κλειδαριά ενός κελιού σε μια ελληνική φυλακή ισοδυναμεί με τον πάταγο της πτώσης ενός ανθρώπου από τα ουράνια του επι-κοινωνιακού του θρόνου στα τάρταρα της επίγειας κόλασης. Τόσο απλά σαν να τσαλακώνει κάποιος ένα κομμάτι λερωμένο αλουμινόχαρτο. Κάτι ανάλογο συμβαίνει και με τον Πέτρο Φιλιππίδη αυτές τις ημέρες, όπως έχει συμβεί και με πολλούς άλλους που είδαν το άστρο τους να δύει μέσα από τον φεγγίτη κάποιας φυλακής.\nΚοιτάζοντας κανείς τον Πέτρο Φιλιππίδη με χειροπέδες, με μαύρο καπέλο και μια μεγάλη, σχεδόν ολοπρόσωπη, χειρουργική μάσκα να περνάει την πόρτα των φυλακών Τρίπολης, είναι πολλά που του έρχονται στο μυαλό. Και είναι πολύ δύσκολο να αποφύγει τα κλισέ και τις παγίδες των στερεότυπων, περί πλουσίων και διάσημων. Αυτή είναι, όμως, η πραγματικότητα και καλό είναι να τη βλέπουμε όπως είναι. Σκληρή, πολύ σκληρή χωρίς ποτέ να ρωτά τι πιστεύουμε εμείς γι’ αυτήν για να προσαρμοστεί. Το αντίθετο επιδιώκει και συνήθως το κερδίζει. Αυτονόητα πράγματα που καλό είναι να τα θυμόμαστε όταν «πέφτουμε από τα σύννεφα» ή όταν μεταξύ φρέντο και χαλάρωσης αναφωνούμε «ρε συ, δεν γίνονται αυτά». Έτσι είναι και άμα σ’ αρέσει. Αυτά τα πράγματα δεν είναι όπως η θάλασσα -τώρα με τον απίστευτο καύσωνα- ακίνητη κι αρυτίδωτη σαν κάποιος να έχει πατήσει pause. Έχουν τη δική τους κινητικότητα και δυναμική.\nΚαι ενώ ο ουρανός έπεσε στο κεφάλι του Πέτρου Φιλιππίδη μαζί με ό,τι είχε ο ίδιος καταφέρει να διασώσει από τη συνείδηση και την αξοπρέπειά του, η κοινή γνώμη συνεχίζει να απολαμβάνει με τον δικό της, πάντα, τρόπο τις αποκαλύψεις για τη συναισθηματική συμπεριφορά του από το κελί. Οι συνειρμοί είναι αυτόματοι. Είναι αυτό που λέμε κοινωνικός αυτοματισμός. Ένα ανεξέλεγκτο σύστημα συμπεριφορών, αυτόματων συναισθημάτων και αντιδράσεων. Αυτοσχέδιος ο ορισμός αλλά όταν περνάς από το καφενείο του χωριού πάνω στο βουνό ή δίπλα στην παραλία των διακοπών και ακούς «κοίτα τον ανώμαλο που κρύβεται κιόλας», δεν έχεις πολλές επιλογές για κοινωνιολογικές εμβαθύνσεις και αιτιολογήσεις. Χωρίς αυτό να σημαίνει ότι η ανάλυση καφενείου είναι αυτή που εξηγεί τα πάντα και έχει δίκιο. Απεναντίας. Είναι απλώς ένα βαρόμετρο, τίποτα περισσότερο και τίποτα λιγότερο.\nΚαι μετά τις λεπτομέρειες για τη μεταφορά του στις φυλακές της Τρίπολης, τις πληροφορίες για το γεγονός ότι μετά τον χώρο της καραντίνας θα μείνει με ακόμα 19 άλλους καταδικασμένους κυρίως για σεξουαλικά εγκλήματα, μεταξύ αυτών και ο Λιγνάδης, ήρθαν οι πληροφορίες για την ψυχολογική του κατάσταση. Φωνές, κλάματα, οδυρμοί, κραυγές, απελπισία. «Δεν έχει πιστέψει ούτε ο ίδιος ότι έχει βρεθεί στη φυλακή», γράφουν κάποιες αναρτήσεις. Το μάτι της κοινής γνώμης είναι λαίμαργο, το ξέρουμε αυτό. Κρύβεται τόση ικανοποίηση μέσα σε αυτήν τη διαδικασία που αν υπήρχε έστω και το παραμικρό ελαφρυντικό για τη συμπεριφορά του ηθοποιού, θα ήταν ένα πρώτης τάξης μάθημα σε έδρα δημοσιογραφίας και επικοινωνίας.\nΟύτε και ο ίδιος θα έπρεπε να περιμένει κάτι διαφορετικό, ίσως για αυτό σε συνεντεύξεις του πριν από μερικούς μήνες έριχνες διάφορες σπόντες κατά συναδέλφων του αφήνοντας υπονοούμενα ότι σκάβουν το λάκκο όσων είναι επιτυχημένοι. Σαν να ήθελε να προλάβει κάτι. Κανείς δεν ξέρει, κανείς δεν θα μάθει ποτέ. Δεν χωράει αμφιβολία ότι το κλειδί του κελιού του Πέτρου Φιλιππίδη έχει ξεκλειδώσει πολλά ένστικτα γιατί, όπως και να το κάνουμε, η ιστορία έχει από όλα. Και κυρίως, πολλά τέρατα. Ιδίως αυτό που φαίνεται να κρυβόταν καλά μέσα στον άνθρωπο που κατέρρευσε κάνοντας τον μύθο που έχτιζε τόσα χρόνια να διαλυθεί στην ατμόσφαιρα σαν υπολείμματα σταχτοδοχείου στον αέρα. Η ζωή ξέρει, έχει τον δικό της τρόπο και να τιμωρεί και να εκδικείται. Όσο καλά και αν έχει μάθει κάποιος να υποκρίνεται, δεν είναι αυτός που μοιράζει τους ρόλους. Και όσο πεινασμένη για αίμα μπορεί να είναι η κοινή γνώμη η πραγματική αιμορραγία του Φιλιππίδη εσωτερική και για αυτό η πληγή δεν θα κλείσει ποτέ για όσα κατηγορείται ότι έχει κάνει. Ακόμα και αν κάποτε οι σιδερένιες πόρτες ξεκλειδωθούν…


Το κορίτσι με το σκουλαρίκι μπανάνα: Ιανουαρίου 2012\nΛίγη καϊπιμέρντα, λίγος Τάγος και το αγόρι μου\nΣτο αεροδρόμιο: Destination Lisbon\nΦτάνουμε στο τσεκ ιν και δίνουμε τις κάρτες επιβίβασης τσαλακωμένες, με στάμπες και με το barcode να μυρίζει Κτήμα Γεροβασιλείου (είχαμε τραπέζι το προηγούμενο βράδυ). Επίσης είχα ξεχάσει στην τσάντα μου την κρέμα χεριών γίγας, αλλά η υπάλληλος στον έλεγχο έκανε τα στραβά μάτια γιατί ερωτεύτηκε το παλτό μου και με ρωτούσε από που το πήρα και πόσο και σε τι χρώματα βγαίνει, οπότε γίναμε λυκόφιλες και ντράπηκε να μου την πετάξει. Οι αεροσυνοδοί της TAP φοράν το κο- φοράν τα κι- φοράν τα πράσινα τα μπλε - ποιος να σχεδίασε άραγε αυτή τη στολή; Παντελόνι μπλε σκούρο, μπλούζα λαχανί με άσπρες ρίγες και κόκκινο σακάκι. Επίσης έχω να δηλώσω ότι σέρβιραν φαγητό από το catering των αντιπάλων. Ο καημένος ο Αντώνης έφαγε με το ζόρι γεύμα για διαβητικούς, γιατί έτσι είχα δηλώσει όταν έφτιαξα την κάρτα μιλίων του (και μάλιστα το είχα ξεχάσει) και του το προσέφερε ο πολύχρωμος πρώτο πρώτο, με το βλέμμα να σκορπάει συμπόνια για το δακτυλοδεικτούμενο παιδί του 27Β με τον νεανικό διαβήτη.\nΗ παλιά πόλη όπως την πρωτοαντικρίσαμε με τις βαλίτσες ψάχνοντας το σπίτι του Miguel ήταν ας πούμε σαν την Κέρκυρα. Με πλακόστρωτα στενάκια, χωρίς μπαλκόνια, με τη μούχλα να κυκλοφορεί στην ατμόσφαιρα και ίσως τα ποντικάκια στις γωνίες. Φτάσαμε στο σπίτι μαζί με τη Ρωσίδα που θα καθάριζε και η οποία μιλούσε μόνο ρώσικα και πορτογαλικά, αμφότερα με τη χαρακτηριστική βλαχιά τους. Το σπίτι ήταν πολύ μοντέρνο, είχε και ένα φωτιστικό δαπέδου περίεργο που δεν μπορώ να σας το στερήσω και το οποίο βλέπετε εδώ μαζί με το κερκυραϊκό στενάκι. Υπήρχε μόνο ένα θεματάκι με την τηλεόραση: ήταν τεράστια, λεπτή και υπερσύγχρονη. Αλλά έπιανε μόνο MTV. Βέβαια πορτογαλικά δεν ξέραμε, οπότε μικρό το πρόβλημα. Επίσης, στο μπάνιο είχε σύρτη από μέσα, σύρτη και απέξω. Ότι τι;\nΣε λίγο έσκασε μύτη και ο Miguel που ήταν σαν το Dr House και αρθρώσαμε δύο κουβέντες. If you want to drink good caipirinha there are many bars here, but A Capela is the best. And remember, you can call me any time, if you want to ask me something, if you have a problem, if you are drunk and you cannot open the door. Τάδε έφη Dr House. Τρομακτική εμπειρία πάντως το A Capela. Στην είσοδο είχε κουρτίνες κλεμμένες από την αυλαία της Κάρμεν Ρουγγέρη, μέσα καρέκλες διαφορετικές μεταξύ τους, 100% μαζεμένες από τα σκουπίδια, και έναν τεράστιο πίνακα, την αποτυχημένη έκδοση της αδερφής της Μόνα Λίζα. Ρε συ Miguel, εμείς ήμασταν εντάξει άτομα, γιατί μας ξηγήθηκες έτσι δηλαδή;; Το απέναντι μπαράκι ομολογώ ότι ήταν πολύ καλύτερο. Ήπιαμε τέλεια caipiroska με 3 ευρώ (και 6 λάιμ). Επίσης παραγγείλαμε από τον κατάλογο ένα "prego", χωρίς να ξέρουμε τι σημαίνει, αλλά με ύφος αυτό-τρώω-κάθε-μέρα-μαζί-με-το-ποτό-μου, εκτός αν έχω εκεί πρόχειρα τίποτα παλιοκάσιους. Γενικά ήταν λίγο δυσνόητος ο κατάλογος, αλλά αυτό το prego μας έκανε κάτι το ευγενές. Grazie. Prego. La camera del Signor' Varnezis per favore. Έρχεται η σερβιτόρα και κρατάει ένα σκέτο ψωμάκι στρογγυλό με ένα ξερό σνίτσελ στη μέση. - Obrigado. Καλά ρε συ πώς θα κατέβει αυτό δεν μπορούσαν να βάλουν και λίγη σως;\n-Αλλοιώνει τη γεύση ρε φίλε!\nΟ καλύτερος τρόπος να πάτε στο Μπελέμ, είναι 20 λεπτά με συγκοινωνία. Εκτός αν πάτε κι εσείς με τα ποδάρια για να περπατήσετε δυόμιση ώρες από το κέντρο. Η γέφυρα έφταιγε για όλα, την βλέπαμε πολύ κοντά και νομίζαμε ότι φτάνουμε, αλλά τελικά περπατούσαμε και η γέφυρα για έναν περίεργο λόγο δεν πλησίαζε, ήταν σταθερή αυτή η απόσταση μεταξύ μας. Μάλλον επειδή ήταν πολύ μεγάλη; Ή για κανέναν άλλο λόγο που δεν μάθαμε ποτέ. Εδώ η γέφυρα πριν το δίωρο και η γέφυρα μετά το δίωρο:\nΣτο δρόμο προς το Μπελέμ, βγάλαμε τα εξής συμπεράσματα:\n1. Ότι οι Πορτογάλοι δεν ξέρουν τι σημάνει καπουτσίνο. Παίρνουν τον εσπρέσο και σου ρίχνουν μέσα νερωμένο γάλα. Τι είν΄τούτο μανούλα μου;; You know αφρόγαλα;; Πάνω το γάλα, κάτω ο καφές;;\n2. Ότι οι Πορτογάλοι τα πλακάκια δεν τα βάζουν στο μπάνιο τους, τα τοποθετούν στους εξωτερικούς τοίχους του σπιτιού. Ή τα βάζουν στο μπάνιο και όσα περισσέψουν τα πετάν απέξω, δεν ξέρω ακριβώς πως λειτουργεί η φιλοσοφία. Παίζει κυρίως το μπλε άσπρο - αλλά επειδή μου έκανε κάπως κιτς, ποστάρω αυτό το πιο διακριτικό. Πάντως μάλλον κάτι παίζει με αυτό το πλακάκι, αφού έχουν φτιάξει και μουσείο πλακακίων.\n3. Ότι οι Πορτογάλοι έχουν φτιάξει για τους τουρίστες τα πάντα σχετικά με το κίτρινο τραμ. Τασάκια, φλιτζάνια, μαγνήτες, σκουλαρίκια, σουβέρ, πίνακες, τσάντες, σοκολατάκια, πορτοφόλια, καρφίτσες, ΌΛΑ. Σαν τουρίστας κι εγώ τα πήρα όλα. Έψαχνα να βρω ένα πιγκάλ με το τραμ για τη Νάντια αλλά δεν τα κατάφερα. Πήρα και μια καρτ ποστάλ τραμ φτιαγμένη από φελλό. Γιατί ξέχασα να πω ότι έχουν φτιάξει και τα πάντα από φελλό. Και σαν τουρίστας και πάλι, ψώνισα κι εγώ 2 τσάντες από φελλό. Πιγκάλ από φελλό πάλι δεν βρήκα. Και επειδή δεν θέλω να με νομίζετε υπερβολική, ιδού και μαγαζί που πουλάει μόνο φελλό. Ρίξτε μια ματιά. Έχει μέχρι και ομπρέλα από φελλό. Δεν ξέρω πως αντιδράει σε περίπτωση βροχής, αλλά ήταν αξιοζήλευτη.\n4. Παντού ωραία τα pasteis de nata, αλλά σαν του Belem πουθενά. Σου έκανε και κάτι από σερραϊκή μπουγάτσα, αλλά όχι ακριβώς, δεν ξέρω πως να το θέσω και αν με πιάνεις.\n5. Στην επόμενη ζωή μου θέλω να είμαι σκύλος Αγίου Βερνάρδου στη Λισσαβώνα.\n6. Αυτό το μωβ μαλλί της γιαγιάς πρέπει να είναι must στη Λισσαβώνα. Δεν είδαμε ούτε μία με άσπρο.\nΜετά από τα παραπάνω συμπεράσματα και αφού είχαμε ξεποδαριαστεί όσο δεν πήγαινε, είδαμε το museu dos coches, το μουσείο με τις άμαξες πα' να πει. Πολύ ωραίες οι άμαξες, βελούδινα μαξιλάρια, χρυσοποίκιλτη πόρτα και τζάμι για να μην κρυώνει ο κώλος της βασίλισσας. Τον οδηγό βέβαια τον τρώει η θύελλα και τ' αγιάζι, αλλά κανένα πρόβλημα.\nΠιο κάτω ήταν το Παντράου ντος Ντεσκομπριμέντους (το μνημείο των Ανακαλύψεων) και μπροστά από το μνημείο 2 Ινδιάνοι, μπορεί και οι ίδιοι που ήταν τις προάλλες στην Ερμού. Η μελωδία τους με συνεπήρε και ο Αντώνης με έβριζε.\nΚαι μιας και φτάσαμε ως εκεί είδαμε και το Torre de Belem. Μόνο απ' έξω, γιατί πεινούσαμε. Και καθήσαμε εκεί στο πλάι του Τάγου να φάμε μπακαλιάρο και γαρίδες. Ο σερβιτόρος όταν άκουσε ότι είμαστε Έλληνες μας είπε τη λέξη κλειδί, δηλαδή το crisis και εν συνεχεία μας εμψύχωσε λέγοντας ότι και η Πορτογαλία είναι σε κρίση και ότι ο κόσμος υποφέρει, αλλά ότι αυτόν δεν τον νοιάζει γιατί είναι από τη Βραζιλία και έχει περάσει κι άλλη κρίση στη ζωή του. Para mim esta é a segunda crise, οπότε στα αρχ**ια μου κοινώς.\nΤο βράδυ ήπιαμε caipiblack σε πακέτο. Ίδια βερσιόν με την προηγούμενη αλλά σε μάυρη. Μύριζε κάτι ωραίο, κάτι σαν ριμπενάκι.\nΚοντά φαινόταν, αλλά για αρχή πήραμε το τραμ 28, αυτό που ως τώρα παίρναμε μόνο σε σουβενίρ. Γιατί και το Μπελέμ κοντά φαινόταν και όμως δεν ήταν. Και όποιος έχει καεί με τον χυλό -και με τον φελλό- φυσάει και το γιαούρτι. Εξάλλου ήταν ωραία η βόλτα με το τραμ. Ήταν σαν τρενάκι του λούνα παρκ. Στην κατηφόρα σου έκανε και κάτι περίεργο στο στομάχι, κάτι όπως στο καράβι των βίκιγκς, αλλά πιο φλώρικο. Αφού είδαμε ότι η Αλφάμα ήταν κοντά ξαναπήγαμε με τα πόδια - το θέλαμε το περπάτημά μας. Πήραμε πάλι την ανοδική πορεία προς το κάστρο και μας βγήκε η γλώσσα - τι τις θέλαμε τις γυμναστικές στο ταξίδι! Εκεί που σπαρταρούσα στον ανήφορο βρήκα παρηγοριά στη συζήτηση των απέναντι, οι οποίοι αγκoμαχούσαν το ίδιο, αλλά μέσα σε όλα δεν ήξεραν και που πηγαίνουν:\n- Ehh, tu che c'hai la mappa, dimmi se siamo vicino... (Εσύ που έχεις τον χάρτη, κοντεύουμε?)\n- E che ne so io! (Και που θες να ξέρω)\n- Ma t' abbiamo datto la mappa a te e mo' non lo sai? (Τι δεν ξέρεις, αφού εσύ κρατάς τον χάρτη!)\n- Ma io ci vado col sentimento!!! (Αααα, εγώ πηγαίνω όπου με πάει η διαίσθηση)\n- Col sentimeeeentoooo???(Η διαίσθησσσηηηηηηηηη;;;;)\nΦτάσαμε κάποια στιγμή στο κάστρο - οι Ιταλοί δεν ξέρω που έφτασαν, μπορεί στο Bari που τους οδήγησε η μυρωδιά της πίτσας- η θέα ήταν ωραία, αλλά δε ήταν και για χόρταση οπότε επιστρέψαμε (με τα πόδια πάντα, κι αυτή τη φορά ο θεός μας λυπήθηκε και ήταν κατηφόρα). Πήγαμε για ξεκούραση και το ίδιο βράδυ ξαναγυρίσαμε στην Αλφάμα, για να ακούσουμε fado, την ξακουστή αυτή μελαγχολική μουσική της Πορτογαλίας που τραγουδιέται με συνοδεία κιθάρας και φαγητού.\nΚαταλήξαμε στο Parreirinha de Alfama, το οποίο ήταν χωμένο κάπου σε ένα στενάκι και το ψάχναμε κανά μισάωρο, πήγαμε συστημένοι από άλλον. Στο συγκεκριμένο μέρος, τραγουδάνε και σεβίρουν οι ίδιοι οι ιδιοκτήτες, δεν το κάνουν για τα χρήματα, το κάνουν για το πάθος του φάντου. Ήταν τόσο μικρό και τόσο χωμένο, που ήμασταν περιτρυγυρισμένοι από Πορτογάλους και ήμασταν οι μόνοι τουρίστες, κάτι σαν αξιοθέατο ας πούμε.\nΌπως θα παρατηρήσετε και στο βίντεο την ώρα που τραγουδάνε το φάντου δεν πρέπει να τρως, ούτε να μιλάς και να αναπνέεις, πράγμα που εμείς αγνοούσαμε ως τότε. Μπουκάραμε λοιπόν από την κεντρική πόρτα και ήταν το χωλάκι κάπως περίεργο, ο Αντώνης επέμενε ότι μάλλον μπήκαμε από την κουζίνα κατά λάθος. Ένας παππούς στην είσοδο μας είπε να περάσουμε και είχε ύφος μυστικιστικό. Οι γιαγιάδες σερβιτόρες ήταν ντυμένες καμαριέρες, με μαύρη μπλούζα και άσπρο φορεματάκι από πάνω, πράγμα που θα χαρακτηριζόταν από γραφικό έως ανώμαλο. Όσο διαλέγαμε τι θα φάμε και ψιθυρίζαμε ακούγοντας φάντου, η γιαγιά νευρίασε και μου φώναξε σσσσσ!!, γιατί το θεώρησε ιεροσυλία. Το βούλωσα κι εγώ κι έφαγα πάλι μπακαλιάρο με το ζόρι. Και ο Αντώνης κάτι πρωτότυπο, δηλαδή γαρίδες. Στη μέση του πιάτου το ανταλλάξαμε, έτσι σε δουλειά να βρισκόμαστε. Ευτυχώς ανά 4 τραγούδια σταματούσε η μουσική, άναβαν τα φώτα, έτρωγες, μιλούσες κανά εικοσάλεπτο και μετά ξαναέλεγε άλλα τέσσερα και έπρεπε να το βουλώσεις (αργήσαμε αλλά το πιάσαμε το κόνσεπτ). Ωραίο και το φάντου.\nΤο επόμενο πρωί ξυπνήσαμε αποφασισμένοι να βρούμε καπουτσίνο. Είχαμε κοζάρει ένα ιταλικό στη γωνία, παγωτατζίδικο ήταν αλλά είχε και καφέ. Ιταλικό είναι λέμε, πόσο χάλια θα είναι ο καπουτσίνο; Μπήκαμε στο μαγαζί, καθήσαμε και μας λέει ο σερβιτόρος είναι 11 παρά 6 και εμείς ανοίγουμε στις 11, θα πρέπει να περιμένετε 6 λεπτά. Ξύστηκαν όλοι, από το ταμείο ως την κουζίνα για 6 λεπτά και στις 11 ακριβώς φόρεσαν όλοι τις ποδιές τους, στήθηκαν εκεί που έπρεπε να στηθεί ο καθένας και μας είπαν ότι ΤΩΡΑ έχουν ανοίξει. Είναι τρελοί αυτοί οι Πορτογάλοι. Το παγωτό φαινόταν ωραίο, ο καπουτσίνο περίπου τα ίδια χάλια, ή ίσως ένα τικ καλύτερος, για να είμαι και πιο δίκαιη. Εκείνη τη στιγμή μπήκε μέσα με βασιλικό ύφος ο σκύλος του συμπεράσματος 5 (βλ. παραπάνω) και επισφράγισα την επιθυμία μου. Ω ναι, θέλω να γίνω σκύλος στη θέση του σκύλου.\nΜετά από την 100στή αποτυχημένη προσπάθεια για καπουτσίνο, περάσαμε και πάλι από το Casa Brasileira για να φάμε πρωινό. Κάθε μέρα τρώγαμε το πρωινό μας εκεί, γιατί ο Αντώνης είχε ερωτευτεί τον παππού σερβιτόρο, είχαν γίνει φίλοι και με ανάγκαζε να τρώω κάθε μέρα μπουρεκάκια με γαρίδα και μπακαλιάρο πρωί πρωί για να βλέπεται εκείνος με τον φίλο του. Νομίζω ότι έφαγα γαρίδα και μπακαλιάρο για τα επόμενα 3 χρόνια. Φωτογραφήθηκε με τον παππού αγκαλιά και φύγαμε για τον ποδαρόδρομο της ημέρας, τον ποδαρόδρομο ως το Corte Ingles, όπου δεν ψωνίσαμε τίποτα, γιατί δεν είχε τραμ, ούτε φελλούς, αλλά φάγαμε ζεστή σούπα λαχανικών και ο Αντώνης πήρε κι ένα Μίλκο με σόγια και επειδή τον κορόιδευα είπε ότι τάχα του το χάρισαν για προμόσιον.\nΤο απόγευμα κάναμε βόλτα στο Oceanario, όπου είχε καρχαρίες, σαλάχια και άλλα τεράστια ψάρια που μας ήταν αδιάφορα και ωχριούσαν μπροστά στον παιχνιδιάρη κάστορα και μπροστά στο ψάρι που ήταν κρυμμένο σε μια γωνίτσα, στο ψάρι που κανείς δεν έδωσε λίγη σημασία, στο ψάρι που ήταν ένα κινούμενο κυδώνι με πτερύγια. Δεν είχε καν ταίρι, ήταν μόνο ένα. Αλλά και να είχε ταίρι τι θα έλεγαν; Οπότε μπορεί να ταιριάξει και με καμιά μέδουσα ας πούμε. Φάνηκε προσαρμόσιμος χαρακτήρας το κυδώνι.\nΤο βράδυ ξαναήπιαμε caipiκάτι, δεν θυμάμαι ακριβώς γιατί το 2ο συνθετικό συνεχώς άλλαζε. Αλλά το λάιμ βράχος.\nΟ παππούς-φίλος του Αντώνη μας είπε ότι η Σίντρα ήταν 10 λεπτά με το τρένο και τελικά ήταν 50. Δεν θέλω να ρίξω λάσπη, αλλά υποπτεύομαι ότι μάλλον δεν είχε πάει ποτέ στη Σίντρα ο ίδιος, διότι είχε φάει τα νιάτα του και τα γηρατειά του στο μεροκάματο του καφέ Μπραζιλέιρο, αφού δούλευε εκεί κάθε μέρα από τις 5 το πρωί μέχρι τις 7 το απόγευμα, όπως μας δήλωσε πρωτύτερα ο ίδιος. Μικρό το κακό τελοσπάντων, γιατί πετούσαμε 11 το βράδυ για την Αθήνα, οπότε είχαμε άπλετο χρόνο μπροστά μας. Στον άπλετο αυτό χρόνο αρχίσαμε να ανεβαίνουμε στο κάστρο και μάλλον πήγαμε από λάθος πλευρά, ή ίσως δεν αντέχαμε άλλη ανηφοριά και κλατάραμε κάπου στα μισά. Επίσης, ήθελα να δω τη μονή των καπουτσίνων και όπως παρατηρείτε δίπλα είχα ντυθεί και η ίδια καπουτσίνος για να κάνω θεαματική είσοδο, και ούτε εκεί καταφέραμε να πάμε, γιατί ήταν μακριά. Περιπλανηθήκαμε λοιπόν εκεί τοπικά, στα στενά της Σίντρα και αποστηθήσαμε άχρηστα πράγματα όπως πχ. την λέξη σαλιάρες στα πορτογαλικά: ους μπαμπέτ'ς. Ή το άχρηστο ρητό του Paul Valery: O mar, O mar, sempre recomecado, το οποίο ο Αντώνης ισοπέδωσε μεταφράζοντας με Φίλιππο Πλιάτσικα, Είναι ωραία η θάλασσα, γιατί κινείται πάντα.\nΕίδαμε και το μουσείο των παιχνιδιών - επικοδομητική η πρωινή εκδρομή. Χάρηκα κυρίως με την Μπάρμπι αεροσυνοδό, παρατήρησα όμως ένα ένα και τα στρατιωτάκια του 3ου Ράιχ, τον Χίτλερ και δίπλα τον Γκέμπελς (για τον 2ο δεν είμαι σίγουρη αν ήταν ο εκ δεξιών ή εξ αριστερών, αλλά μπορεί ούτε ο ίδιος να ήξερε). Επίσης είδαμε την εξέλιξη του Κεν τις τελευταίες δεκαετίες, καουμπόηδες και Ινδιάνους, αυτοκινητάκια διάφορα και την πρώτη φεράρι που φτιάχτηκε από Ιταλούς συνεπίθετους προγόνους μου, οπότε ένιωσα την περηφάνια να ξεχειλίζει από τα μπατζάκια μου και κυρίως από την κουκούλα μου. Δεν μας έμενε πολύς χρόνος μέχρι να φύγουμε, αλλά προλάβαμε να φάμε κάτι πρωτότυπο, δηλαδή γαρίδες και μπακαλιάρο, έτσι για το αντίο. Ο σερβιτόρος με είδε να παλεύω με τις γαρίδες και μου έφερε ένα μπολάκι ζεστό νερό με λεμόνι για τα χέρια. Ευτυχώς που το σκέφτηκε, γιατί αυτή τη φορά οι κάρτες επιβίβασης θα είχαν κάτι από θάλασσα.\nΗ επιστροφή μας ήταν επεισοδιακή, διότι αρχικά ένα ζευγαράκι χωρίστηκε λόγω του ότι δεν υπήρχαν άλλες διπλανές θέσεις για να τους δώσουν στο τσεκ ιν, έκατσαν λοιπόν κάπου τυχαία και όταν η αεροσυνοδός τους σήκωσε για να κάτσουν στις σωστές θέσεις αφού το αεροπλάνο ήταν γεμάτο, η κοπελιά τον γαμ**ε λες και έπρεπε να την πάρει στα γόνατά του και τον ρωτούσε ποιος θα τη σώσει αν πάθει κάτι. Επίσης, το κοριτσάκι μπροστά μας τζιτζικωφτέρωσε μες στην ησυχία, σηκώθηκε καταμεσής του διαδρόμου και άρχισε να τσιρίζει στη μπροστινή της υστερικά Heyyy, Heyyyy, #&%($&% *&^$%# Stop doing that, stop pushing the fucking chair, are you crazy?? #$_)($%*)@!($))$_)%(#_$(*% I cannot fit in hereeeee Stop it! Μέχρι που τη συγκράτησαν οι αεροσυνοδοί πριν αρχίσει να κυλιέται κάτω και να πετάει αφρούς από το στόμα. Μέσα σ΄αυτό το ευχάριστο κλίμα ήρθε και το diabetic meal μαζί με την συνοδευτική συμπόνια και ο Αντώνης λιγουρευόταν το γλυκό μου, αλλά του έκοψα τα χέρια και έτρωγε κρυφά όταν η αεροσυνοδός γυρνούσε την πλάτη. Ρεζίλι θα γινόμασταν αν τον έβλεπε, διαβητικό άνθρωπο. Τέλος καλό όλα καλά και με την πτήση λοιπόν.\nΆργησα να γράψω αλλά δεν έχετε παράπονο, τα είπα όλα, σας έβαλα και τις φώτος μου, κυρία.\nΑναρτήθηκε από astakoulis στις 3:47 π.μ. 11 σχόλια:


ΑΓΡΑΦΟΙ ΝΟΜΟΙ ΤΟΥ ΚΥΝΗΓΙΟΥ!\nΑρχική σελίδαΤα νέα των ΣυλλόγωνΑΓΡΑΦΟΙ ΝΟΜΟΙ ΤΟΥ ΚΥΝΗΓΙΟΥ!\nΤο κυνήγι διεξάγεται με νόμους και διατάγματα που έχει θεσπίσει η πολιτεία. Υπάρχουν όμως και κάποιοι κανόνες που σχετίζονται με το σεβασμό μεταξύ ανθρώπων, αλλά και την αθλητική δεοντολογία από την οποία οφείλει να διακατέχεται ο κυνηγός. Ορισμένοι από τους κανόνες αυτούς που δεν συμπεριλαμβάνονται στη νομοθεσία μας\nείναι οι πιο κάτω και είναι γνωστοί ως «άγραφοι νόμοι του κυνηγίου».\n• Η φύση ανήκει σε όλους\n• και δεν είναι προσωπική μας ιδιοκτησία.\n• Δεν κυνηγάμε μέσα σε καλλιέργειες στις οποίες ενδέχεται να κάνουμε ζημιά.\n• Δεν πλησιάζουμε ποτέ τα αιγοπρόβατα ιδιαίτερα αν έχουμε μαζί μας κυνηγόσκυλα.\n• Δεν πυροβολούμε ποτέ πινακίδες ή οποιαδήποτε επιφάνεια, έστω κι αν θεωρούμε ότι δεν χρησιμεύουν σε τίποτε.\n• Δεν παίρνουμε ποτέ καρπούς από τις καλλιέργειες παρά μόνο αν μας τους προσφέρουν.\n• Έχουμε πάντοτε μαζί μας την άδεια κυνηγιού και την άδεια κατοχής του όπλου μας και τα επιδεικνύουμε στα όργανα της πολιτείας, ή των κυνηγετικών οργανώσεων που τυχόν θα μας τα ζητήσουν.\n• Δεν πυροβολούμε ποτέ θήραμα που θα πέσει μέσα σε καλλιέργειες στις οποίες θα κάνουμε ζημιά για να το πάρουμε.\n• Δεν πυροβολούμε ποτέ ακίνητο θήραμα. Πουλιά που κάθονται ή ζώα που τρέφονται ή πίνουν νερό, είναι χωρίς άμυνα και ο θάνατός τους δεν είναι αποτέλεσμα θήρας αλλά δολοφονίας.\n• Αναζητούμε συστηματικά το πληγωμένο ή νεκρό θήραμα εξαντλώντας κάθε δυνατότητα εξεύρεσής του.\n• επάγγελμα. Καταγγέλλουμε πάντοτε όποιον εμπορεύεται θηράματα.\n• Ειδικευόμαστε στο είδος κυνηγιού που μας αρέσει περισσότερο και προσπαθούμε να βελτιωνόμαστε συνεχώς ως ειδικοί σε συγκεκριμένο είδος.\n• Δεν πυροβολούμε ποτέ τον αγριόχοιρο, τον λαγό, την πέρδικα, την μπεκάτσα ή το ορτύκι που «ξεφώλιασαν» τα σκυλιά κάποιου άλλου.\n• Ο τόπος κυνηγιού ανήκει σ’ αυτόν που τον οριοθέτησε πρώτος.\n• Το καρτέρι ή η περιοχή κυνηγιού του λαγού ή του αγριόχοιρου ανήκουν σ’ αυτούς που βρέθηκαν πρώτοι εκεί και δεν επιτρέπεται να παρεμβληθούμε.\n• «κλείσει» παρέες που κυνηγούν λαγό ή αγριόχοιρο αν κυνηγάμε πουλιά. Η παρουσία μας, τα σκυλιά μας και οι πυροβολισμοί θα χαλάσουν το κυνήγι μας ολόκληρης παρέας.\n• Η σιωπηρή περισυλλογή «αδέσποτων» κυνηγόσκυλων ισοδυναμεί με κλοπή. Αν δούμε κάποιο κυνηγόσκυλο πρέπει αμέσως να το γνωστοποιήσουμε στο αστυνομικό τμήμα και τον κυνηγετικό σύλλογο της περιοχής που το βρήκαμε.\nΔείτε την σελίδα του συλλόγου στο Facebook κάνοντας κλικ εδώ.\nΚυνηγετική παιδεία Τα νέα των Συλλόγων


zoornalistas: Αθλιότητα δίχως τέλος με τους υπάλληλους-ρουσφέτια της Βουλής\nΑθλιότητα δίχως τέλος με τους υπάλληλους-ρουσφέτια της Βουλής\nΠρόκληση χωρίς όρια και δίχως τέλος. Όλα τα κόμματα μηδενός εξαιρουμένου αντέδρασαν λυσσωδώς και με μανία και είπαν όχι στην κατάργηση του 15 και 16ου μισθού για τους ακριβοπληρωμένους ρουσφετο-υπαλλήλους της Βουλής. Με άθλιες και έωλες δικαιολογίες προκάλεσαν και πάλι τη νοημοσύνη των Ελλήνων πολιτών μιλώντας για υπερωρίες και για προσωπικό που φροντίζει τη Δημοκρατία!..\nΟμολογούν αναίσχυντα και ανερυθρίαστα ενώπιον του χειμαζόμενου ελληνικού λαού ότι δεν μπορούν να κόψουν τα προνόμια των υπαλλήλων της Βουλής. Προστατεύουν μέχρι τέλους τα ρουσφέτια τους, τους συγγενείς τους, τους φίλους τους…\nΚαι έχουν το θράσος οι Πετσάλνικοι να ζητούν θυσίες από τους Ελληνες, να ζητούν από τους.... πολίτες να συνεισφέρουν από το υστέρημά τους στον «κουμπαρά» της Βουλής. Και γιατί το ζητούν; Μα για να πληρωθούν οι κολλητοί τους. Για να μην χάσουν οι υπάλληλοι-ρουσφέτια τον 15ο και 16ο μισθό… Θα έχει άδικο ο κόσμος να τους πάρει ΟΛΟΥΣ με τις λεμονόκουπες;\nΜετά λένε ότι δεν πρέπει να απαξιώνεται ο πολιτικός κόσμος και ζητάνε από τους πολίτες να μην τα ισοπεδώνουν όλα, όταν οι ίδιοι οι πολιτικοί κάνουν τα πάντα για να απαξιωθούν στα μάτια του ελληνικού λαού.\nΔιπλή η πρόκληση, διπλή και η αθλιότητα.


Κωδικός Προϊόντος 6953156219571\nΘήκη Book S-View Baseus Folio για Samsung i9505/i9500 Galaxy S4 Λευκή - Frost LTSAI9500-SL02. Προστατέψτε το αγαπημένο σας smartphone από χτυπήματα, γρατσουνιές και σκόνη με τη θήκη Flip S-View Baseus! Σχεδιασμένη να ταιριάζει απόλυτα στο κινητό σας. Oι θήκες Baseus είναι κατασκευασμένες από υψηλής ποιότητας υλικά για καλύτερη εφαρμογή πάνω στο τηλέφωνο, τα οποία εγγυώνται και την προστασία της οθόνης σε περίπτωση πτώσης ή και φυσιολογικής καθημερινής φθοράς. Τέλος, η εγκοπή της μπροστινής πλευράς σας επιτρέπει να βλέπετε ειδοποιήσεις κλήσεων και μηνυμάτων, αλλά και να μιλάτε με κλειστό το κάλυμμα! Το κινητό τοποθετείται στην θήκη χωρίς ν’ αφαιρεθεί το καπάκι μπαταρίας. Για να τεθεί σε λειτουργία το Smart View δεν απαιτείται κάποια ενέργεια αφού ενεργοποιείται αυτόματα.


Τα πολλά πρόσωπα της Ευρώπης και ο νεοελληνικός ανεδαφισμός | Πάνος Καζάκος - ΕΛΕΥΘΕΡΙΑ Online\nΣΚΕΨΕΙΣ ΜΕ ΑΦΟΡΜΗ ΤΟ ΒΙΒΛΙΟ ΤΟΥ ΚΩΣΤΑ ΓΟΥΛΙΑΜΟΥ «ΤΟ ΤΕΡΑΤΩΔΕΣ ΕΙΔΩΛΟ ΤΗΣ ΕΥΡΩΠΗΣ»\nΚαθηγητή του Πανεπιστημίου Αθηνών, προέδρου του Συμβουλίου ΤΕΙ Πελοποννήσου\nΤο βιβλίο του Κώστα Γουλιάμου και η συνάντηση που οργανώθηκε για την παρουσίασή του ήταν μια καλή ευκαιρία για να ανταλλάξουμε γνώμες. Σε πολλά θέματα διαφέρουν ο τρόπος που αναλύουμε τα φαινόμενα, οι έννοιες που χρησιμοποιούμε και, φυσικά, τα συμπεράσματα στα οποία καταλήγουμε. Μέσα από τον διάλογο διευρύνουμε ίσως τις δυνατότητες για την κατανόηση του κόσμου στον οποίο ζούμε.\nΜε αρκετές επισημάνσεις του κ. Γουλιάμου συμφωνώ. Η σπουδαιότερη διαφορά μας είναι μεθοδολογική. Αφορά δηλαδή στο πώς μπορεί κανείς να αναλύει τα πράγματα και να εμπλουτίζει τη γνώση.\nΣτην πολιτική μας κουλτούρα υπάρχει ένας έντονος «ανεδαφισμός» όπως θα έλεγε ο Δημήτρης Γληνός. Σε αυτή συχνά αφετηρία είναι ένα ασαφές και ανιστορικό πρότυπο ή ιδανικό, ή, σε πιο τεχνική ορολογία, μια αφηρημένη ουτοπία. Με αυτή βάζουν την πραγματικότητα να αναμετριέται! Το αποτέλεσμα είναι να παραβλέπεται η ιστορική εμπειρία και η συγκεκριμένη ανάλυση προβλημάτων σε αναζήτηση πρακτικών λύσεων.\nΗδη ο τίτλος προαναγγέλλει ότι το βιβλίο δεν θα λάβει υπόψη την πολυμορφία της πραγματικότητας του κόσμου και της Ευρώπης -τα θετικά και τα αρνητικά. Επομένως κλείνει τον δρόμο για διαφοροποιήσεις και οποιαδήποτε σύγκριση με εναλλακτικά σχήματα που δοκιμάσθηκαν στο παρελθόν ή δοκιμάζονται σήμερα. Διευκρινίζω τα παραπάνω με ένα παράδειγμα: Δεν υπάρχει ένας καπιταλισμός στην Ευρώπη και στον κόσμο, αλλά πολλοί. Η βιβλιογραφία ασχολείται εντατικά με τα αντίστοιχα μοντέλα του «welfare capitalism» που είναι ένα είδος μικτού συστήματος σε διαφορετικές εκδοχές και με διαφορετικές οικονομικές και κοινωνικές επιδόσεις. Οι τύποι αυτοί διαφέρουν ως προς πολλά: Το μέγεθος και την ποιότητα του κράτους, τη δομή της κοινωνικής πολιτικής, τα ρυθμιστικά της οικονομίας συστήματα, τις εργασιακές σχέσεις κ.ά.\nΟτι είναι μικτά συστήματα φαίνεται και σε απλά στοιχεία. Αν θέλουμε να κυριολεκτούμε, καπιταλισμός σημαίνει ατομική ιδιοκτησία και ελεύθερος ανταγωνισμός στις αγορές. Το κράτος όμως έχει έντονη παρουσία ιδίως μετά την παγκόσμια οικονομική κρίση του ’30. Σήμερα πάνω από 45% των δραστηριοτήτων ελέγχονται από αυτό μέσω των δαπανών και των φόρων και της γραφειοκρατίας του. Ρυθμίζει τις οικονομικές δραστηριότητες, αλλού καλά, αλλού άσχημα όπως στην Ελλάδα, αναδιανέμει πόρους (και πάλι αλλού αποτελεσματικά, αλλού όχι), περιορίζει την επιχειρηματική επιδίωξη του κέρδους με πάσης φύσεως ρυθμίσεις που αφορούν στο περιβάλλον, στην προστασία του καταναλωτή, στην υγεία, δημιουργεί υποδομές -και πάλι αλλού καλά και αλλού όχι. Αν λάβουμε υπόψη όλα αυτά, τότε βέβαια μπορούμε να ασχοληθούμε με τα συγκεκριμένα προβλήματα των κοινωνιών μας.\nΖούμε λοιπόν σε έναν αγγελικό κόσμο και ο συγγραφέας δεν το έχει αντιληφθεί; Οχι. Ανέφερα ήδη ότι υπάρχουν διαφορές -ορισμένα μικτά συστήματα λειτουργούν καλά, άλλα όχι- και σημαντικά προβλήματα. Υπάρχουν όμως τρία μείζονα και εν τινί μέτρω κοινά προβλήματα που σωστά απασχολούν τον συγγραφέα, όπως:\n- Οι διευρυνόμενες ανισότητες εισοδημάτων και πλούτου που συνυφαίνονται και με τη διόγκωση του χρηματοπιστωτικού τομέα, και\n- Η συγκέντρωση οικονομικής δύναμης μέσω της υπερτροφίας του χρηματοπιστωτικού τομέα (financialization) που βέβαια έχει επιπτώσεις στη λειτουργία των δημοκρατικών θεσμών και της πραγματικής οικονομίας.\nΜε πολλές σχετικές παρατηρήσεις του κ. Γουλιάμου συμφωνώ αλλά νομίζω ότι θα έπρεπε να είναι η αρχή μόνο μιας βαθύτερης ανάλυσης. Π.χ. στο θέμα των ανισοτήτων συγκρίσεις με καπιταλιστικές χώρες θα βοηθούσαν περισσότερο. Υπάρχουν διαφορές ανάμεσα στα προηγμένα καπιταλιστικά κράτη που οφείλονται εκτός άλλων σε διαφορετικές αξίες των κοινωνιών, σε διαφορετικούς θεσμούς και διαφορετικές πολιτικές που εφαρμόζονται εκεί. Οι συγκρίσεις μάς βοηθούν να αναζητήσουμε μεθόδους για τη μείωση των ανισοτήτων, αν αυτός είναι ο στόχος μας και όχι η υπαινισσόμενη ουτοπία της απόλυτης ισότητας. Οι λύσεις αυτές μπορούν να έλθουν μέσω της πολιτικής διαδικασίας σε δημοκρατικές κοινωνίες και όχι με τη διάλυση της οικονομίας της αγοράς -μέσω της φορολογίας του πλούτου και της κληρονομιάς πλούτου ή μέσω μιας προοδευτικής φορολογίας εισοδήματος και μέσω της καταπολέμησης της φοροδιαφυγής.\nΤέλος, η εικόνα της Ευρώπης που δίνει το βιβλίο είναι ελλειπτική. Ενα παράδειγμα: Δεν έχει δίκιο όταν υποστηρίζει ότι «πολυετές δημοσιονομικό πλαίσιο» (ΠΔΠ) της ΕΕ το οποίο θεωρεί ότι «αποτελεί βασικό μοχλό αναδιανομής εισοδήματος στο επίπεδο της ΕΕ […] για τη χρηματοδότηση των μονοπωλιακών-πολυεθνικών ομίλων και εταιρειών» (σελ. 28).\nΤώρα, στο πλαίσιό του χρηματοδοτούν οι πλουσιότερες χώρες τα διαρθρωτικά ταμεία της ΕΕ και αυτά με τη σειρά τους χρηματοδοτούν αναπτυξιακές και κοινωνικές δράσεις στις χώρες με μεγάλες υστερήσεις. Π.χ. κατασκευή έργων υποδομής (δρόμους, λιμάνια), βελτίωση της επιμόρφωσης και επαγγελματικής κατάρτισης, κίνητρα για την καινοτομία και την προώθηση εξαγωγών και τελικά την απασχόληση. Είναι επομένως το ακριβώς αντίθετο από αυτό που υποστηρίζει ο συγγραφέας -αναδιανομή από τους πλούσιους στους φτωχούς. Αλλο θέμα αν είναι «αρκετή» και αν την αξιοποιούμε ως χώρα σωστά, πράγμα για το οποίο αμφιβάλλω.\nΕδώ θεωρώ αναγκαίο να διευκρινίσω ότι το ευρωπαϊκό οικοδόμημα στηρίζεται σε κοινά στοιχεία (και αξίες) που χαρακτηρίζουν πλουραλιστικές κοινωνίες με οικονομία της αγοράς και δημοκρατικούς θεσμούς. Με άλλα λόγια η ΕΕ περιλαμβάνει κράτη με το ίδιο οικονομικό και κοινωνικό σύστημα (μικτές οικονομίες) και επομένως είναι λογικό να οικοδομεί πάνω σε αυτά τα θεμέλια και να τα ενισχύει.\nΗ αρχή της κοινωνικής αλληλεγγύης είναι βαθιά ριζωμένη στο ευρωπαϊκό σύστημα. Βέβαια, η σημερινή οικονομική πολιτική λιτότητας (δηλαδή να μη φορτώνονται οι επόμενες γενιές με χρέη) επιβάλλει την αναδόμηση και εκλογίκευση του κοινωνικού κράτους. Ομως η αρχή της αλληλεγγύης δεν αμφισβητείται. Η Ευρώπη διαθέτει ένα ελκυστικό κοινωνικό μοντέλο αν και σε διαφορετικές εκδοχές και με αρκετά προβλήματα. Βάση του είναι ο οικονομικός δυναμισμός και εκσυγχρονισμός των δομών ώστε να διασφαλίσει την ευημερία σε συνθήκες παγκοσμιοποίησης.\nΣυνολικά εκτιμώ ότι η ΕΕ είναι ένα πετυχημένο πείραμα.


Δευ, 18/01/2021 - 20:52\nΣαν δια μαγείας εξαφανίστηκαν τα ραντεβού για εμβολιασμό που ήταν διαθέσιμα από νωρίς το πρωί μέσω της διαδικτυακής πύλης του Υφυπουργείου Καινοτομίας.\nΜισή ώρα χρειάστηκε για να κάνουν φτερά τα 3.466 ραντεβού που ήταν διαθέσιμα. Η πύλη άρχισε να δέχεται εγγραφές ακριβώς στις εννέα το πρωί…η ζήτηση ωστόσο ξεπέρασε κάθε προσδοκία με αποτέλεσμα να εξαντληθούν όλα. Τα ραντεβού αφορούσαν σε άτομα ηλικίας άνω των 80 ετών.\n"Είναι πολύ φυσιολογικό πως μέχρι να ολοκληρωθεί η διαδικασία από έναν πολίτη να του έδινε το μήνυμα πως δεν είναι διαθέσιμο πια το ραντεβού και η ώρα".\nΗ αστραπιαία εξάντληση των ραντεβού έφερε κύμα αντιδράσεων από πολίτες που προσπαθούσαν μάταια να κλείσουν το δικό τους ραντεβού. Καταγγελίες κάνουν λόγο ακόμη και για γιατρούς που κανονίζουν τους...``δικούς`` τους εύκολα και γρήγορα. Μιλώντας στην εκπομπή Alpha ΕΝΗΜΕΡΩΣΗ, μια γυναίκα περιγράφει τις αποτυχημένες προσπάθειές της να κλείσει το ραντεβού για εμβολιασμό των παππούδων της που είναι άνω των 90 ετών.\n‘’…σήμερα για ακόμη μία φορά στην πύλη ενώ είχα κάνει εισαγωγή πριν τις 9.00 για να είμαι έτοιμη…και ενώ φαινόταν ότι υπήρχαν ραντεβού εκείνη την ώρα…επιλέγοντας κάποια ώρα και μέρα…μου έλεγε ότι έχει δοθεί.’’\nΜε τις προσπάθειες να πέφτουν στο κενό και το Υπουργείο Υγείας να απορρίπτει κατηγορηματικά τις καταγγελίες για δράσεις στο παρασκήνιο.\nΜαργαριτα Κυριάκου - Εκπρόσωπος Τύπου Υπ. Υγείας\n‘’Κανένας δεν έχει πρόσβαση πριν από την καθορισμένη ώρα που δίνεται για ραντεβού, κανένας προσωπικός γιατρός ούτε λειτουργός του Υπουργείου, κανένας απολύτως.’’\nΗ πύλη εμβολιασμού θα ανοίξει και πάλι την ερχόμενη Δευτέρα στις εννέα το πρωί δίνοντας νέα ραντεβού με τις 3510 νέες δόσεις του εμβολίου της Pfizer που παρέλαβε σήμερα η Κύπρος.


Η… στροφάρα του Γιώργη- Διάσημο μνημείο γέλιου στην Κρήτη (βίντεο) – Μαλεβιζιώτης\nΗ… στροφάρα του Γιώργη- Διάσημο μνημείο γέλιου στην Κρήτη (βίντεο)\nΔύο φίλοι βρίσκονται μέσα σε αυτοκίνητο και ο συνοδηγός καταγράφει τα πάντα. Κάποια στιγμή φτάνουν στην επίμαχη στροφή και ο έλεγχος χάνεται…\nΣτην Κρήτη υπάρχει μια στροφή που σχηματίζει ένα πέταλο. Η εν λόγω στροφή βρίσκεται στο Δήμο Βιάννου Ηρακλείου στο δρόμο που συνδέει το χωριό Άνω Βιάννος με τον παραλιακό οικισμό του Κερατοκάμπου. Σε αυτή τη στροφή οι 2 φίλοι και μετά από ένα μικρό σιρκουΐ στα βουνά της περιοχής με ένα μικρό van δεν τα κατάφεραν παρόλη την παρότρυνση του συνοδηγού προς τον οδηγό που αναφώνησε και το περίφημο “Έλα Γιώργη” και τελικά βρέθηκαν εκτός δρόμου.\nΑυτό το βίντεο έμελλε να γίνει viral πριν από 11 χρόνια. Συνολικά το βίντεο μέσα από της διαφορές εκδόσεις του που κυκλοφορούν στο YouTube υπολογίζεται πως έχει ξεπεράσει τα 20.000.000 views και 11 χρόνια μετά εξακολουθεί να είναι ατάκα στα χείλη πολλών και ειδικότερα της νέας γενιάς.\nΝα σημειώσουμε πως και οι 2 φίλοι μετά την έξοδο τους από τον δρόμο ήταν καλά στην υγεία τους. Δείτε πως είναι σήμερα το επίμαχο σημείο στην Κρήτη…\nΈρχονται προσλήψεις σε μουσεία και αρχαιολογικούς χώρους και στην Κρήτη\nΕυχές και νότες από τη Φιλαρμονική του Δήμου Ηρακλείου


Ο δήμος Βρυξελλών αποφάσισε να βαφτίσει έναν δρόμο της πόλης με παιχνιδιάρικο τρόπο, παραφράζοντας τον τίτλο ενός πασίγνωστου πίνακα του βέλγου εικαστικού Ρενέ Μαγκρίτ.\nΟ διάσημος πίνακας είναι ο «La trahison des images, ceci n’est pas une pipe» («Η προδοσία των εικόνων, αυτό εδώ δεν είναι ένα τσιμπούκι»), ένα έργο του 1929. Και ο δρόμος θα λέγεται Ceci n’est pas une rue (μη δρόμος, τουτέστιν).\nΤο τσιμπούκι του Ρενέ Μαγκρίτ που δεν είναι τσιμπούκι (Credit: Wikipedia)\nΗ παραπάνω είναι μία από τις 1.400 προτάσεις των Βρυξελλιωτών οι οποίοι ανταποκρίθηκαν στην πρόσκληση ονοματοδοσίας μιας πρώην βιομηχανικής περιοχής στο βόρειο τμήμα της πόλης, της Τουρ και Τάξις. Ο κόσμος ψήφισε και ο δήμος αποδέχθηκε. Το κοινό πρόκρινε ονόματα όπως «Καλύτερη παγκόσμια διαδρομή» ή «Δρόμος της ευτυχίας» ή «Μικρολάχανο».\nΤα νέα ονόματα των δρόμων θα είναι φυσικά γραμμένα σε δύο γλώσσες, και στα Γαλλικά και στα Φλαμανδικά. Εκεί θα μετονομαστούν συνολικά 28 οδοί, παράδρομοι, πλατείες και πεζόδρομοι. Για τα επιλεγέντα, τελικώς, ονόματα υπεύθυνη είναι μία επιτροπή που συγκροτήθηκε από ανθρώπους του δήμου και εμπειρογνώμονες, αλλά και από στελέχη της αναπτυξιακής εταιρείας Extensa στην οποία ανήκει πλέον, κατόπιν αγοράς, η συγκεκριμένη εγκαταλειφθείσα περιοχή των Βρυξελλών. Η όλη περιοχή είναι ένας λαβύρινθος από αποθήκες και παλαιά κτίσματα διαφόρων χρήσεων και υπηρεσιών.\nΟ Κρις Φερχέλεν, διευθύνων σύμβουλος της εταιρείας Extensa, δήλωσε ότι η εταιρεία του δεν θα είχε τολμήσει ποτέ της να κάνει προτάσεις ονοματοδοσίας σαν αυτές που έκανε ο κόσμος. «Για μένα, ήταν μεγάλη έκπληξη μερικά ονόματα» λέει. «Νομίζω ότι κάποιες είναι πολύ συγκινητικές, επειδή είμαστε τόσο συνηθισμένοι να είμαστε αρνητικοί για αυτή την πόλη».\nΣημειωτέον ότι απορρίφθηκαν, από την επιτροπή, πολλά ονόματα «διασημοτήτων» με ελάχιστη σχέση προς το Βέλγιο. Και ότι έγιναν δεκτά άλλα ονόματα, όπως προϊόντων που «δοξάζουν το Βέλγιο»: έτσι τους δικούς τους δρόμους θα αποκτήσουν στην Tour & Taxis η μπίρα, τα μανιτάρια και οι πατάτες.\nΔεν υπάρχουν σχόλια για το άρθρο "Παιγνιώδη ονόματα σε δρόμους των Βρυξελλών, κατόπιν λαϊκής ψήφου"


Προεδρικό Διάταγμα 2008/65\n«Καθιέρωση της πρώτης, μετά την 26η Μαΐου, Κυριακής ως δημόσιας εορτής τοπικής σημασίας για το Νομό Αρκαδίας».\nΗ πρώτη, μετά την 26η Μαΐου, Κυριακή καθιερώνεται ως δημόσια εορτή τοπικής σημασίας για το Νομό Αρκαδίας, σε ανάμνηση της Συνέλευσης των Καλτεζών και της συγκρότησης της Πελοποννησιακής Γερουσίας, πρώτης διοίκησης του επαναστατημένου Έθνους, το Μάϊο του 1821\nΟι εκδηλώσεις του εορτασμού περιλαμβάνουν γενικό σημαιοστολισμό από την 8η πρωινή μέχρι τη δύση του ηλίου της ημέρας της εορτής και φωταγώγηση των δημόσιων κτιρίων, των δημοτικών και κοινοτικών καταστημάτων καθώς και των καταστημάτων Ν.Π.Δ.Δ. και των Τραπεζών, από τη δύση του ηλίου της ίδιας ημέρας μέχρι τις πρωινές ώρες της επομένης. Οι κεντρικές εορταστικές εκδηλώσεις θα γίνονται στην Ιερά Μονή Καλτεζών.\nΤη Δ 53/2008 γνωμοδότηση του Συμβουλίου της Επικρατείας, με πρόταση του Υπουργού Εσωτερικών,\n2008-05-22 «Καθιέρωση της πρώτης, μετά την 26η Μαΐου, Κυριακής ως δημόσιας εορτής τοπικής σημασίας για το Νομό Αρκαδίας».


lenia/Οκτώβριος 22, 2015/ 4 Comments\nPrevious Post«Το καλό επιστρέφει», νέο giveaway!\nNext PostVegan stifado (onion stew)\nΟκτώβριος 22, 2015 στις 20:24\nΟκτώβριος 23, 2015 στις 07:45\nΠόσο πολύ συμφωνούμε, γλυκό μου κορίτσι! Κ μένα η μελωμένη σαλτσούλα μου φώναζε: «βούτα ψωμάκι να με φας!» Τι να κάνω κι εγώ; Υπάκουσα! Φιλάκια πολλά!\nΟκτώβριος 23, 2015 στις 09:53\nΆσε το μπέμπη να κλωτσάει με την ησυχία του, χαχα\nΟκτώβριος 23, 2015 στις 12:59


Μπάσκετ: Μπάγερν και Ζενίτ αναπνέουν ακόμη - Documento\nΑρχική » Μπάσκετ: Μπάγερν και Ζενίτ αναπνέουν ακόμη\nΜπάσκετ: Μπάγερν και Ζενίτ αναπνέουν ακόμη\nΜπάγερν και Ζενίτ έμειναν ζωντανές στο κυνήγι μίας θέσης στο φάιναλ-φορ της Euroleague, με μεγάλες νίκες επί της Αρμάνι και της Μπαρτσελόνα! Tα δύο εισιτήρια θα κριθούν σε 40 λεπτά στο Μιλάνο και στη Βαρκελώνη, αφού οι σειρές έφτασαν στο 2-2. Οι νικήτριες των συγκεκριμένων ζευγαριών θα παίξουν μεταξύ τους στον δεύτερο ημιτελικό της 28ης Μαΐου.\nΗ Μπάγερν νίκησε την Αρμάνι 85-82 με ανατροπή από το -13 στην δ’ περιόδο. Οι Ιταλοί πήραν διψήφια διαφορά στα τέλη του πρώτου μέρους (40-50), αλλά η ομάδα του Αντρέα Τρινκιέρι αντεπιτέθηκε και προσπέρασε 80-79. Ο Λούτσιτς έγραψε το 83-82 με κάρφωμα και βολή στα 24’’, ο άλλοτε «πράσινος» Γκιστ κέρδισε επιθετικό φάουλ από τον Σιλντς και ο Λούτσιτς πρόσθεσε 2/2 βολές στα 8’’. Οι Ντατόμε, Ντιλέινι αστόχησαν στο φινάλε.\nΟ Τσίπσερ (16 π.) και ο Λούτσιτς (12 π.) ήταν οι μπροστάρηδες της Μπάγερν, ενώ ο Μπάλντγουιν πέτυχε 18 πόντους και ο Σίλι 11. Ο Μάλκολμ Ντιλέινι πέτυχε 28 πόντους για την Αρμάνι, έναντι 17 του Σιλντς και 10 των Πάντερ, ΛεΝτέι.\nΗ Ζενίτ του Τσάβι Πασκουάλ κομμάτιασε την πρωτοπόρο της κανονικής περιόδου Μπαρτσελόνα με 74-61 και ισοφάρισε σε 2-2, οπότε όλα θα κριθούν σε μία ζαριά στη Βαρκελώνη.\nΗ εκπληκτική Ζενίτ προηγήθηκε με 25-13 στην πρώτη περίοδο, 36-26 στο ημίχρονο και 58-36 στο τέλος της γ’ περιόδου. Η διαφορά δεν έπεσε ποτέ σε μονοψήφιο νούμερο.\nΟ Κέβιν Πάνγκος πρωταγωνίστηκε και πάλι, με 22 πόντους και 8 ασίστ. Ο Πόιθρες πρόσθεσε 12 και οι Μπλακ, Χόλινς από 11. Απουσίασαν και πάλι οι Πονίτκα, Γκουντάιτις.\nΟ Νικ Καλάθης ήταν ο μοναδικός από τους παίκτες του Σαρούνας Γιασικεβίτσιους που επέπλευσε, με 19 πόντους. Ο Χίγκινς πρόσθεσε 13, ενώ ο Μίροτιτς έμεινε στους 7 και ο Ντέιβις στον 1.\nΗ Μπαρτσελόνα είχε ανακτήσει το πλεονέκτημα της έδρας στο τρίτο ματς, όταν κέρδισε με 70-78 στην Αγία Πετρούπολη. Ο σημερινός αγώνας έγινε μπροστά σε 4.626 φιλάθλους, αφού στη Ρωσία χρησιμοποιείται το 70% των γηπέδων.\nΤο βράδυ της Τρίτης, στην Κωνσταντινούπολη, η ΤΣΣΚΑ θα μάθει και τον αντίπαλό της στον άλλον ημιτελικό, από τον πέμπτο αγώνα Εφές-Ρεάλ (2-2). Η ομάδα του Δημήτρη Ιτούδη απέκλεισε την Φενέρμπαχτσε με 3-0.


Μήτογλου: «Θέλαμε να αντιδράσουμε»\nΟ Ντίνος Μήτογλου μετά την επιβλητική του εμφάνιση και το 2-1 του Παναθηναϊκού επί της ΑΕΚ ανέφερε πως στόχος ήταν να βγάλει αντίδραση το «τριφύλλι».\nΟ διεθνής φόργουορντ είπε στην κάμερα της ΕΡΤ: «Ήταν ένα πολύ δυνατό παιχνίδι. Η ΑΕΚ μας πίεσε. Κρίθηκε στις λεπτομέρειες το παιχνίδι και εμείς θέλαμε να αντιδράσουμε. Η ΑΕΚ έχει πάρα πολλούς ταλαντούχους παίκτες με υψηλή αίσθηση του παιχνιδιού. Έπρεπε να διαβάσουμε το παιχνίδι, να είμαστε στο πλάνο και αυτό κάναμε και ανταποκριθήκαμε.\nΗ ΑΕΚ είναι πολύ καλή ομάδα, δεν μπορείς να χαλαρώσεις. Η διαφορά μαζεύεται. Και σήμερα εμφανιστήκαμε πιο συγκεντρωμένοι. Αυτές οι ομάδες έχουν ταλαντούχους παίκτες και πρέπει να κάνει step up κάθε παίκτης.\nΧαίρομαι που βοήθησα την ομάδα μου. Η ΑΕΚ έχει δείξει πως αντιδρά μετά από ήττα. Κάθε παίκτης είναι πιο συγκεντρωμένος. Πρέπει να είμαστε έτοιμοι για ένα πολύ δυνατό παιχνίδι».\nΑγγέλου: «Τελείωσε το τρίτο δεκάλεπτο»\tΈτσι έκανε το 2-1 ο Παναθηναϊκός (vid)\nΟ Ρέι στο ΤΟΡ-5 των επιδόσεων σκοραρίσματος του Προμηθέα\nΟ Ξανθόπουλος 3ος πασέρ στην ιστορία του Κολοσσού\nΑΕΚ - Άρης για τέταρτη φορά στον… πόντο σε 72 ματς\nBasket League A1 (3765)


Πορεία για τη ζωή, Οχι στον καρκίνου του μαστού - Care.gr\nΒροντερό “ΟΧΙ” στον καρκίνο του μαστού λέμε όλοι, μικροί και μεγάλοι, το πρωί της Κυριακής 14 Απριλίου. Σε μια εκδήλωση ανθρωπιάς και αλληλεγγύης με τίτλο “Race for the Cure – Πορεία για τη ζωή 2002”, με αφετηρία και τερματισμό την Πλατεία Συντάγματος, κάνουμε ένα μεγάλο και αποφασιστικό βήμα για την εξάλειψη της σύγχρονης μάστιγας του καρκίνου του μαστού.\nΜε σύνθημα-πρόσκληση “Καθημερινά τρέχετε για όλους. Μήπως πρέπει να κάνετε ένα βήμα και για σας;”, ο Ελληνικός Σύνδεσμος Σούζαν Κόμεν για την Καταπολέμηση του Καρκίνου του Μαστού προσκαλεί όλους να συμμετέχουν στον αγώνα στην “Πορεία για τη Ζωή”, συμπληρώνοντας σήμερα κόλας τη φόρμα συμμετοχής.\nΣε σχετικό δελτίο τύπου που απέστειλε στο Care, ο Ελληνικός Σύνδεσμος Σούζαν Κόμεν αναφέρονται τα εξής:\n“Η παρουσία όλων μας στο Σύνταγμα την Κυριακή θα αποτελέσει την καλύτερη διαβεβαίωση ότι ο Ελληνικός λαός εμπέδωσε τη σημασία της ενημέρωσης και της ευαισθητοποίησης ενάντια σε μια από τις πιο επικίνδυνες και διαδεδομένες ασθένειες των σύγχρονων κοινωνιών.\nΕίναι χαρακτηριστικό ότι κάθε χρόνο στη χώρα μας ο καρκίνος του μαστού προσβάλλει περισσότερες από 4.500 Ελληνίδες, ενώ ιδιαίτερα βαρύς είναι και ο φόρος αίματος που πληρώνει η ελληνική κοινωνία: κατά μέσο όρο 1.500 γυναίκες χάνουν τη ζωή τους σε ετήσια βάση από τη νόσο, αριθμός που προβλέπεται να αυξηθεί σημαντικά τα επόμενα χρόνια.\nΣτη σημασία της εκδήλωσης σε ό,τι αφορά την ευαισθητοποίηση της Ελληνίδας κατά του καρκίνου του μαστού, καθώς και στο έργο που έχει επιτελέσει ο “Ελληνικός Σύνδεσμος Σούζαν Κόμεν για την Καταπολέμηση του Καρκίνου του Μαστού” στα περίπου τρία χρόνια λειτουργίας του, αναφέρθηκαν σε συνέντευξη τύπου η Πρόεδρος του Συνδέσμου κ. Λυδία Ιωαννίδου – Μουζάκα και τα μέλη της Οργανωτικής Επιτροπής της εκδήλωσης, κ.κ. Όλγα Παυλίδου – Κουτρουμπή και Σοφία Θεοφανοπούλου.\nΌπως τόνισε η κ. Μουζάκα, “η σύγχρονη επιστημονική γνώση και η μεγάλη κλινική εμπειρία μας δίνουν σήμερα τη βεβαιότητα ότι ο καρκίνος του μαστού μπορεί να νικηθεί”. Η μάχη κάθε γυναίκας μαζί του είναι σκληρή, αλλά μπορεί να αποβεί νικηφόρα, εάν όλοι μαζί ενώσουμε τις δυνάμεις μας και ξεπεράσουμε τους φόβους μας, πρόσθεσε.\nΑναφερόμενη στον σκοπό της εκδήλωσης, η κ. Μουζάκα υπογράμμισε ότι “σκοπός της “Race for the Cure – Πορείας για τη ζωή” είναι η ευαισθητοποίηση όσο το δυνατόν περισσότερων συνανθρώπων μας, προκειμένου να ενημερωθούν για την πάθηση και να συνειδητοποιήσουν την αξία της πρόληψης και της τακτικής επίσκεψης στο γιατρό”.\n“Τα χρήματα που θα συγκεντρωθούν από την Πορεία”, εξήγησε η Πρόεδρος του Συνδέσμου, “θα διατεθούν για την κάλυψη υγειονομικών αναγκών της χώρας μας γύρω από την πάθηση”. Ήδη, με τα έσοδα του περσινού έτους ο Σύνδεσμος επιχορήγησε τη δημιουργία του Κέντρου Ψυχοκοινωνικής Υποστήριξης Γυναικών με Καρκίνο του Μαστού και των οικογενειών τους “ΕΛΛΗ ΛΑΜΠΕΤΗ”. Το Κέντρο άρχισε και επίσημα τη λειτουργία του το Σάββατο 30 Μαρτίου 2002.\nΗ κ. Μουζάκα αναφέρθηκε και στην επιδημιολογία της νόσου, η συχνότητα της οποίας αυξάνεται συνεχώς τα τελευταία χρόνια: στη χώρα μας από την πάθηση προσβάλλεται κάποια στιγμή της ζωής της μια στις ένδεκα γυναίκες, ενώ κάθε χρόνο ανιχνεύονται περισσότερες από 4.500 νέες περιπτώσεις. Το τίμημα για τις ασθενείς είναι βαρύ και κάθε χρόνο χάνονται περισσότερες από 1.500 Ελληνίδες εξαιτίας της πάθησης.\nΤα ανησυχητικά αυτά στοιχεία οφείλονται στο πολύ χαμηλό ποσοστό ευαισθητοποίησης των γυναικών στη χώρα μας, είπε η κ. Μουζάκα, οι οποίες σπάνια επισκέπτονται το γιατρό τους προληπτικά. Αυτό έχει σαν αποτέλεσμα μόνο ένας στους επτά κακοήθεις όγκους του μαστού να ανιχνεύεται έγκαιρα (όταν ακόμα βρίσκεται στα στάδια 0 ή 1, δηλαδή, με διάμετρο έως 1 cm), με όλες τις αρνητικές επιπτώσεις που έχει αυτό στην πρόγνωση του ασθενούς.\nΑπό την πλευρά της, η κ. Όλγα Παυλίδου – Κουτρουμπή παρουσίασε τις λεπτομέρειες της εκδήλωσης, η οποία θα πραγματοποιηθεί την Κυριακή 14 Απριλίου, με αφετηρία και τερματισμό την Πλατεία Συντάγματος και θα καλύπτει διαδρομή συνολικού μήκους 5 χιλιομέτρων. Η εκκίνηση θα δοθεί στις 11 π.μ., ενώ από νωρίς το πρωί θα υπάρχει ειδική γραμματεία στο χώρο της Πλατείας Συντάγματος, όπου οι ενδιαφερόμενοι μπορούν να δηλώνουν συμμετοχή και να παραλαμβάνουν τα μπλουζάκια και τα καπελάκια τους.\nΤο αντίτιμο συμμετοχής είναι 5 Ευρώ για τα παιδιά, 10 Ευρώ για τους ενηλίκους και 20 Ευρώ για ολόκληρη την οικογένεια. Στο τέλος της εκδήλωσης, τόνισε η κ. Παυλίδου, οι συμμετέχοντες θα μπορούν να παραλαμβάνουν και μια τσάντα με διάφορα μικροδώρα, προσφορά των χορηγών της εκδήλωσης.\nΠριν από την εκκίνηση της εκδήλωσης, εκπρόσωποι του υπουργείου Υγείας, της Εκκλησίας της Ελλάδος, του Δήμου Αθηναίων και του Συνδέσμου θα απευθύνουν σύντομο χαιρετισμό, ενώ θα παραστούν οι σύζυγοι του Αμερικανού και Ισπανού Πρέσβη κ.κ. Μπόνι Μίλερ και Πιλάρ Χούνκο, αντίστοιχα. Επιπλέον, έχουν προσκληθεί και θα παραστούν εκπρόσωποι των κομμάτων, άνθρωποι του πνεύματος, αθλητές, καλλιτέχνες και πλήθος κόσμου.\nΚλείνοντας την ομιλία της, η κ. Παυλίδου υπογράμμισε ότι κατά τη διάρκεια της Πορείας το χορευτικό συγκρότημα ΤΕΓΕΑ θα χορέψει παραδοσιακούς χορούς στην Πλατεία Συντάγματος, ενώ μετά το τέλος της εκδήλωσης θα απονεμηθούν μετάλλια στους τρεις πρώτους άνδρες και στις τρεις πρώτες γυναίκες. Παράλληλα, οι γυναίκες που πάλεψαν και νίκησαν την ασθένεια και δήλωσαν συμμετοχή στην εκδήλωση θα τιμηθούν ξεχωριστά.\nΜε την εκδήλωση “Race for the Cure – Πορεία για τη Ζωή” θέλουμε να στείλουμε ένα μήνυμα ανθρωπιάς και αποφασιστικότητας σε όλους τους Έλληνες και Ελληνίδες, είπε η κ. Σοφία Θεοφανοπούλου. “Μπορούμε να νικήσουμε τον καρκίνο του μαστού, αρκεί όλοι να ενώσουμε τις δυνάμεις μας στη μάχη κατά της προκατάληψης και της αμέλειας. Ο σεβασμός, και όχι ο φόβος, προς τον δυνατό αυτό εχθρό αποτελούν τον καλύτερό μας σύμμαχο για τη καθοριστική μάχη” τόνισε.\nΠρόσθεσε, μάλιστα, ότι “μόνο με την ευαισθητοποίηση και τη παραδοχή ότι το πρόβλημα δεν κάνει διακρίσεις τάξεων, ηλικιών, ακόμη και φύλων, συνεπώς μπορεί να χτυπήσει και εμάς, θα είμαστε σε θέση να το αντιμετωπίσουμε αποτελεσματικά”.\nΗ κ. Θεοφανοπούλου δεν παρέλειψε να αναφερθεί στον πολύτιμο ρόλο των Μ.Μ.Ε. “Με τη δύναμη που έχετε, όχι μόνο να ενημερώνετε αλλά και να διαμορφώνετε τη κοινή γνώμη, μπορείτε να μεταδώσετε το μήνυμα ευαισθητοποίησης ενάντια στη νόσο και με τα κείμενα σας να πείσετε όλες τις Ελληνίδες να επισκέπτονται τακτικά το γιατρό τους, να εξετάζουν τους μαστούς τους και να μην θεωρούν τον καρκίνο του μαστού ως φόβητρο”.\nΚαταλήγοντας, η κ. Θεοφανοπούλου απηύθυνε έκκληση στο κοινό να συμπαρασταθεί στην προσπάθεια που καταβάλλει ο Σύνδεσμος και να ενστερνιστεί την άποψη ότι η πρόληψη αφορά όλους, λόγος για τον οποίο θα πρέπει να γίνει τρόπος ζωής”.


Π. Σούλας: Από οράματα άλλο τίποτε… - Δήμος για όλους. Πέτρος Σούλας Υποψήφιος Δήμαρχος Ελευθερίου Κορδελιού - Ευόσμου\nΕπίσης στα σκαριά είναι η ανέγερση του 4ου λυκείου και 7ου γυμνασίου και του ειδικού σχολείου πάνω από περιφερειακή. Τους ενημερώνω δε ότι όσες παιδικές χαρές ήταν ακατάλληλες αποξηλώθηκαν με εντολή εισαγγελέα. Δημοπρατήθηκαν 27 παιδικές χαρές, ήταν 67 και αποξηλώθηκαν οι 45… Για τις υπόλοιπες καταρτίζεται τώρα η μελέτη. Και καλά να μιλάνε (και να διαμαρτύρονται) όσοι δεν έχουν ασκήσει διοίκηση, αλλά να μιλάνε κι αυτοί που έχουν ασκήσει και μάλιστα σε καίριες θέσεις πχ για τη σχολική στέγη; Γιατί δεν έκαναν όλα όσα τώρα… εύχονται και οραματίζονται;» αναρωτήθηκε ο δήμαρχος Κορδελιού-Ευόσμου φωτογραφίζοντας τον νυν υποψήφιο δήμαρχο και πρώην αντιδήμαρχο της διοίκησης Σούλα, Γιάννη Καμαρινό.\nΕντύπωση προκάλεσε το γεγονός ότι ο συνυποψήφιος του δεν απάντησε σχετικά…